Kirjasähkökäyrä: huhtikuuta 2018\nHotellihuone Tenderloin Districtissä, punaisten lyhtyjen alueella San Franciscossa. On huhtikuu vuonna 1988, ja Valerie Solanas kuolee keuhkokuumeeseen maaten likaisella patjalla, virtsantahrimissa lakanoissa. Ulkona välkkyvät vaaleanpunaiset neonkyltit, ja pornomusiikki jumputtaa yötä päivää.\nSara Stridsbergin Unelmien tiedekunta räjäyttää itsensä lukijan tietoisuuteen heti ensimmäisillä lauseilla. Lukijalle on tiedossa kaikkea mahdollista pedofiliasta prostituutioon, ja siinä ohessa runsasta huumeidenkäyttöä, murhayritys, pakkohoitoa mielisairaalassa jne. Hm. Joku voisi säikähtää tästä minun aloituksestani, mutta ei kannata, sillä minäkin luin kirjan loppuun. Aihepiiri on todella raskas. Se on niin raskas kuin ikinä voi mielenterveyteen liittyvä kirja olla. Stridsbergin Niin raskas on rakkaus oli aihepiiriltään samankaltainen, lapsen heitteillejättö, vastuuttomat vanhemmat, pedofilia, alkoholismi, mielenterveys, mutta kirja oli mielettömän hyvä. Unelmien tiedekunta on kaikin puolin liikaa, mutta nostan hattua kirjailijalle, joka pystyy kirjoittamaan näin rankan teoksen.\nViimeisen kerran hän tuo kanakeiton pihalle, viimeisen kerran hän huutaa sinut ulos, oluttölkki kädessäsi kävelet hitaasti auringon kuumentamalla hiekalla ja kuumuus on polttanut pois kaikki ajatuksesi, ja kun ulkona on mustaa, on sama vaikka olisi kuollut.\nKirjan päähenkilö on Valerie Solanas. Stridsbergin mukaan Unelmien tiedekunta on kirjallinen fantasia, joka pohjautuu edesmenneen amerikkalaisnaisen Valerie Solanasin elämään ja teoksiin. Wikipedian mukaan Valerie Solanas oli radikaalifeministi, joka yritti murhata Andy Warholin. Tämä tulee kirjassa esille, sillä kirjassa kuvataan Valerien aikaa psykiatrisessa sairaalassa sen jälkeen, kun hän yritti murhata Warholin. Kirjassa kuvataan Valerien elämää mm. lapsuudessa ja nuoruudessa sekä kuolinvuotena. Valerie Solanas syntyi vuonna 1936 ja kuoli vuonna 1988.\nKäyt taas kierroksilla, värit aulassa näyttävät tavallista kirkkaammilta, ja ihan kuin kaikki tavarat olisivat yhtäkkiä jättimäisiä ja kiitäisivät täyttä vauhtia sinua kohti.\nPienelle tytölle, joka kasvoi heitteillä ja koulunkäynti lapsuudessa oli mitä oli, ei elämällä ollut paljon tarjottavana. Nuoruus kului katulapsena, mutta siitä huolimatta Valerie ponnisteli yliopistoon ja valmistui sieltä. Lapsena satutettu on silti aikuisenakin satutettu.\nSara Stridsberg, Unelmien tiedekunta ****\nOtavan Keltainen kirjasto 2018\nDrömfakulteten – tillägg till sexualteorin 2006\nLähettänyt Mai Laakso klo 21.09 4 kommenttia:\nLukuviikon kunniaksi on kirjabloggareiden kesken aikomus blogata kirjasta, joka on itselle merkityksellinen. Teemana on mun tarina. Minulle Victor Hugon (1802-1885) Kurjat on tavattoman merkityksellinen. Kirja puhuttelee kaukaa menneisyydestä, sen tavoite on olla yhteiskuntakriittinen teos ja tuoda esille köyhien ihmisten asema. Kurjat on juuri se kirja, jonka valitsisin siksi yhdeksi ainoaksi kirjaksi, jos jokin kirja on valittava. Ottaisin Kurjat myös autiolle saarelle mukaan matkalukemiseksi. Kirja on niin paljon ettei sanotuksi saa. Kirja on sydämeenkäypä, tunteellinen sekä samalla raaka ja rakas.\nTämän suurenmoisen kirjansa ranskalainen Victor Hugo kirjoitti maanpaossa, sillä hän vihasi Napoleon III:tta. Kirja julkaistiin ilmestyttyään Pariisissa, Brysselissä, Leipzigissä, Lontoossa, Milanossa, Madridissa, Rotterdamissa, Varsovassa, Pestissä ja Rio de Janeirossa. Maailma oli kiinnostunut tästä vallankumouksellisesta yhteiskunnallisesta siveysopista, joka oli haaste sen aikaisia oloja vastaan, jossa sorrettiin köyhiä.\nKurjat- teoksen päähenkilöksi nousi Jean Valjean, joka nuoruudessa oli joutunut 19 vuodeksi kaleeriorjaksi, koska varasti leivän nälkäänsä. Hän sai varkaudesta viisi vuotta vankeutta, mutta koska pakeni vankilasta, vankeus piteni. Leivän varastamisen vuoksi hänet oli loppuiäksensä merkitty roistoksi, jonka olisi pitänyt ilmoittautua aina tietyn ajan kuluttua poliisille. Hän oli hylkiö, mutta lopulta hän kohtasi hyvän ihmisen, joka muutti hänet ja hänen ajatusmaailmansa. Pystyäkseen elämään, hänen oli muutettava nimensä ja jopa ulkonäkönsä ja pakoreittien oli aina oltava selvillä, sillä pahamaineinen poliisitarkastaja Javert oli hänen sinnikäs takaa-ajajansa. Myös Pariisin pahamaineiset roistot halusivat hyötyä Valjeanista.\nJean Valjean sai eräältä kuolevalta naiselta tehtäväkseen huolehtia naisen pienestä tytöstä Cosettesta. Nainen oli jättänyt aviottomana syntyneen tytön hoitopaikkaan, josta hän maksoi palkkion perheelle. Perhe piti tyttöä kurjaakin kurjemmissa oloissa ja pieni tyttö sai raataa aamuvarhaisesta yömyöhään surkeassa majatalossa piiskan ja potkujen seassa. Valjean vei tytön mennessään, kasvatti hänet tyttärenään, mutta tarinan jatkuessa myös tämä majatalon perhe tuli vastaan kieroillen ja rahaa keräten Valjeanilta, joka oli rikastunut. Valjeanin ja Cosetten elämä tasottui vähäksi aikaa, kun Cosette pääsi luostarikouluun ja Valjean luostarin puutarhuriksi. Luostarikoulu sai jäädä, kun Cosette kasvoi kauniiksi nuoreksi naiseksi, jota alkoi kiinnostaa kauniit vaatteet ja tietysti nuorukaiset, joka oli isälle vaikea kasvun paikka. Varsinkin se yksi sinnikäs nuorukainen, Marius.\nVictor Hugo kertoi 1800-luvulle sijoittuvassa suurteoksessaan aikansa köyhälistön asemasta, kirjaa kutsuttiin jopa Köyhien evankeliumiksi, hän oli ja on edelleen yhteiskunnallinen vaikuttaja, sillä kirjan sanoma elää edelleen. Victor Hugon Kurjat kertoo kuvainnollisesti 1800-luvun kuohuvasta Ranskasta, sivuaa tasavaltalaistaisteluita, pureutuu ihmisten ennakkoluuloihin ja vankilajärjestelmään sekä köyhien ihmisten taisteluun omasta ja lastensa elämästä. Kirja on hyvän ja pahan vuoropuhelu, jossa ne taistelevat keskenään sekä ihmisten teoissa että sydämissä.\nKurjat on myös rakkaustarina, jossa kuvaillaan rakkauden monimuotoisuutta. Kirja kertoo myös hyväsydämisistä ihmisistä, ja ihmisen oikeudentunnosta sekä unelmista, sillä kirjoittaja oli huolimatta yhteiskunnallisiin epäkohtiin puuttuja, myös suuri romantikko. Kurjat on seikkailukirja, rakkauskirja, yhteiskunnallinen kirja, sotakirja, kulttuuri- ja historiallinen kirja, josta löytyy jokaiselle lukijalle jotakin. Kirja ei puutu pahemmin naisen asemaan, sillä kirjassa naisen perintö meni avioliitossa miehelle, joka päätti sen käytöstä. Naisen tuli myös totella miehensä tai isänsä määräyksiä. Uskon, että Hugo kiertoteitse toi ilmi myös nämä näkökohdat ja niiden epäoikeudenmukaisuuden, toivon niin suurelta ajattelijalta, jolla oli laaja sydän.\nVictor Hugo, Kurjat - Les Misérables *****\nsuom. Eino Voionmaa 1927-30\nLähettänyt Mai Laakso klo 15.00 20 kommenttia:\nMinä olen Laukon avainpiika, vaan en emäntä. En vielä. Klaus-herra, Kurkien sukukartanon isäntä, on yhä mies vailla vaimoa. Häädän huulilleni karkaavan hymynpoikasen tiehensä.\nKristiina Vuoren historiallisen romaanin ilmestymistä odotan aina yhtä kiihkeästi, sillä pidän hänen kirjoistaan todella paljon. Elinan surma on kirjailijan seitsemäs historiallinen romaani, ja tälläkin kerralla luin kiihkeästi kirjan sivuja heti, kun sain kirjan käteeni. Lopetin yöllä puoli kaksi ja jatkoin aamulla heti lukemista. Olen siis historiallisten viihdekirjojen ystävä, mutta kirjoissa on oltava särmää ja henkilöiden on oltava kiinnostavia. Elinan surma on rakennettu jälleen faktahenkilöiden ympärille ja tapahtumapaikkana on Klaus Kurjen omistama Laukon kartano ja kirja sijoittuu keskiajalle. Laukon kartano on edelleen olemassa, tosin vanhasta kartanosta on jäljellä vain kiviröykkiö. Elinan surma niminen runo löytyy Kantelettaresta ja se löytyy myös Kristiina Vuoren kirjasta.\nAvainpiian sijasta minusta olisi voinut tulla emäntä ja Laukon avaimet olisivat jääneet vyöllisiini pysyvästi. Nyt joutuisin luovuttamaan ne Elinalle, tytölle, jonka pelastin suden hampaista, vaikka olin silloin itsekin pelkkä lapsi.\nKirjan kertojana toimii Laukon kartanon avainpiika eli emäntäpiika, arvoltaan korkein naispalvelija. Avainpiika kantoi talon avaimia vyöllään, jos talossa ei ollut emäntää. Klaus Kurki oli siis vielä poikamies, kun hän tapasi nuoren Kirstin ja luritteli itsensä Kirstin peiton alle. Kirsti oli orpo ja kasvanut kasvattityttönä ja Elinan kasvattisisarena. Ihastuminen Klausiin johti hänet avainpiiaksi Klausin kartanolle. Kirjan tarina on kolmiodraama, mutta kirjassa on myös muita henkilöitä kuin Kirsti, Elina ja Klaus.\nJos Elina saisi vihiä siitä, kenen sylissä vietin yöni, hän viskata roppaisi minut Laukon kynnyksen yli niin vinheästi, etten ehtisi lausua lempoakaan. Ja minne minä silloin menisin?\nKirsti on kuumaverinen nainen, mutta herkästä Elina-siskosta on kasvanut yhtä kuumaverinen ja omasta miehestä kiinnipitävä nainen. Salaisuuksien tultua julki, Kirstin olo kartanossa käy tukalaksi. Hän ei ole kuitenkaan vielä valmis luopumaan Klausista. Tilanteet karkaavat käsistä ja juonittelujen verkko kiristyy päivä päivältä. Tilanne tulehtuu mätäpaiseeksi, joka vaatii puhkaisemista ja se puhkaiseminen vaatii tulta ja tulikiveä.\nElinan surma on keskiaikaan sijoittuva historiallinen rakkausromaani. Kirstistä on kasvanut osaava ja tekevä naisihminen, joka on kuitenkin pohjimmiltaan herkkä ja tunteellinen. Jos hän ihastuu johonkin ihmiseen, hän pitää ihmisestä lujasti kiinni. Kasvattitytöllä on selkeästi liian suuret luulot Klaus Kurjesta, joka osoittautuu kirjassa hameniekaksi.\nKeskiaika on katolisen kirkon aikaa, mutta silti ihmiset uskovat myös pakanallisiin uskomuksiin ja lääkitsevät itseään luonnonlääkkeillä. Lemmenyrtit ja muut taikakeinot ovat innokkaassa käytössä. Kirsti saa kokemuksen mm. kuuden käärmeen kepistä, jolla on vahvat seuraukset. Kirjan yksi teemoista on naisen asema miehisessä maailmassa. Kirsti ei ole henkilö, joka sopeutuu miehisen vallan alle, vaan hän haluaa itse päättää omasta elämästä. Kirjan päähenkilö sopii hyvin Kristiina Vuoren historiallisten kirjojen upeiden naisten kavalkaadiin. Tuhkasta nousee tällä kertaa nainen, joka uskoo itseensä, tulevaisuuteensa ja onneensa.\nKristiina Vuori, Elinan surma *****\ns. 294 + Elinan surma-runo & historia sen taustalla 15s. + sitaattien lainaukset + kirjailijan kiitokset + sanasto\nVuori Kristiina: Näkijän tytär\nVuori Kristiina: Siipirikko\nVuori Kristiina: Disa Hannuntytär\nVuori Kristiina: Neidonpaula\nVuori Kristiina: Kaarnatuuli\nVuori Kristiina: Filippa\nVuori Kristiina: Elinan surma\nLähettänyt Mai Laakso klo 18.27 6 kommenttia:\nAinoa tulevaisuus, jonka mä voin kuvitella itselleni, on sellainen, jossa mä olen tyttö.\nAmerikkalaisen Meredith Russon esikoisteos Tyttösi sun kertoo 18v. Amandasta, joka käy läpi sukupuolen korjausta. Hän syntyi pojaksi, mutta ei ole koskaan kokenut olevansa poika. Hän on kokenut kiusaamista, haukkumista ja jopa väkivaltaa siitä, että muut lapset ja nuoret ovat pitäneet häntä outona. Kiusaamista ja väkivaltaa on vaikea ymmärtää, mutta Meredith Russo tietää mistä kirjoittaa, sillä hän on itse vaihtanut sukupuolta. Kirja ei kerro kirjailijasta, mutta hän on voinut tietysti kirjoittaa myös omista kokemuksista. Amanda oli vahvasti masentunut ollessaan poika, joten hän teki jotain itselleen. Terapeutin luona hän pystyi purkamaan omia tuntojaan väärästä identiteetistä. Kirjasta tuli mieleen Marja Björkin teos Poika, jossa kirjailija kertoo transsukupuolisesta Makkesta. Muistui myös mieleeni ihana Lili David Ebershoffin teoksessa Tanskalainen tyttö.\n”Entä jos poikasi olisikin tyttäresi?”\nMurrosikä on vaikeaa aikaa, ja jos siihen liittyy vielä sukupuoli-identiteetin häiriö, edessä voi olla pitkä ja kivulias muutosprosessi siksi ihmiseksi, joksi nuori kokee itsensä. Ihan kevyin perustein ei Amandakaan selvinnyt muutosprosessista. Leikkaukset ja hormonilääkitykset masennuslääkityksen lisäksi muuttivat ulkonäköä ja rinnat kasvoivat ja kehoon tuli pyöreyttä. Muutosprosessi aloitettiin hyvään aikaan, sillä murrosikä ei vielä ollut muuttanut ääntä ja ulkonäköä miehekkääksi, ainoastaan pituutta oli kertynyt reilusti. Kirjan kansikuvassa on kaunis Kira Conley, joka on transnainen ja toimii menestyvänä mallina.\n”Mistä sä olet saanut tuon mustan silmän.”\nAmanda muutti isänsä luokse asumaan eri kaupunkiin, sillä aiemmassa lukiossa hän oli joutunut väkivallan uhriksi. Vanhemmat halusivat Amandan turvaan. Uudessa lukiossa hän sai ystäviä ja ihailijat piirittivät häntä. Isä varoitti häntä ihastumasta, mutta eräs Grant oli innokkain piirittäjä. Amanda koki ensisuudelmansa Grantin kanssa. Mutta elämä ei ole ruusunpunaista ja kirjailija on tarinoinut aikamoisia juonenkäänteitä lukijoiden varalle. Kestääkö Amandan ja Grantin ihastus? Selviääkö uusille ystäville ja Grantille Amandan salaisuus? Lue ihmeessä tämä koukuttava nuortenkirja, sillä voit oppia paljon uutta transsukupuolisuudesta.\nMeredith Russo, Tyttösi sun ***\nIf I Was Your Girl 2016\nLähettänyt Mai Laakso klo 19.09 2 kommenttia:\nMitä minuun tulee, olen pudonnut välitilaan. Olen hahmoton ja vailla selkeitä piirteitä niin kuin hiusteni ylikasvanut malli.\nEn jaksa esittää itseäni enää.\nEn ole valmis päästämään irti.\nPauliina Vanhatalo on kirjailija, jonka teokset luen aina mielelläni ja Toinen elämä jatkaa hänen mielenkiintoisten kirjojen kavalkadia. Toinen elämä on jatkoa Keskivaikealle vuodelle. Ei suoraan, mutta kirja on myös kirjailijan omasta elämästä kerrottua ajatusten virtaa. Jo Keskivaikeasta vuodesta tutuksi tuli talonrakennusprojekti, mikä rassaa koko perheen hermoja. Talo voisi jo valmistua, olen hengessä mukana, sillä kirjailija tarvitsee myös omaa rauhaa, ja sitä ei ole pihapiiriin rakennetussa piharakennuksessa. Parisuhdekaan ei kovin kukoista ahtaudessa ja jatkuvat riidat rasittavat elämää. Irtiotot ovat tarpeellisia, mutta sekään ei kuulosta kovin hyvältä ratkaisulta.\nPauliina Vanhatalon elämä muuttuu välillä suurin piirtein yhtä hankalaksi kuin pikkukivi kengässä, mutta se ei katoa vaikka kuinka sen ravistelisi pois. Teksti on mukavasti soljuvaa ja arkipäivän tapahtumat valottuvat lukijalle lyhyissä kappaleissa kuin päiväkirjamaisina tapahtumakuvauksina tai kuin katselisi lyhyitä videopätkiä kirjailijan elämästä.\nVanhemmalta vaaditaan siis itsensä hallitsemista, pidättäytymistä, pakottamista, teeskentelyä, hampaiden puremista ja niiden piilottamista. Riittävää valvontaa ja itsekuria noudattaen Mama Jekyll säilyttää niskaotteen Mama Hydeen, tuohon kohtuuttomaan ja itsekeskeiseen hahmoon, kärsimättömään, pikkumaiseen ja ailahtelevaiseen naiseen, joka ei kykene hillitsemään tunnetilojaan eikä aina edes halua.\nKirjailija kutsuu huumorilla itseään Mama Jekylliksi ja Mama Hydeksi. Vanhemmuus on yksi kirjan teemoista, parisuhde toinen. Siihen sekaan pitäisi mahtua monta eri roolia naisena, mutta keski-ikäistyvä nainen kuulostaa kirjailijan omasta mielestä sellaiselta, joka ei kiinnosta ketään.\nEnsimmäistä kertaa teen jotakin, minkä olen tähän asti nähnyt vain elokuvissa. Vedän kasvojen ihoa kireämmälle selvittääkseni, millainen olin nuorempana tai miltä näyttäisin kasvojenkohotuksen jälkeen.\nMiten kamalan kliseistä tämä on.\nMiten kulunutta ja kaavamaista.\nLohduttaisin kirjailijaa sillä, että yhteiskunta ja varsinkin mediamaailma on hyvin ulkonäköpainotteinen ja luo siten paineita jokaiselle olla jotakin muuta kuin on. Ihmisellä ei ole lupa olla onnellinen omasta itsestä ja siitä mitä hänellä jo on. Aina pitäisi olla enemmän tai vähemmän ja mikään ei kuitenkaan ole riittävä tai riittävää on liian kanssa. Kiloja on liikaa tai liian vähän, no ruokavalio on ainakin pielessä, dieettejä löytyy ehkä sadoittain. Muuten pitää olla laiha, mutta poskien pitää olla pyöreät. Karvoja ei saa olla muualla kuin kulmakarvoissa ja hiuksissa, no nythän voi kyllä ajaa hiukset poiskin, mutta kulmakarvojen pitää olla tuuheat ja tummat. Ehkäpä se, että näyttää omalta äidiltä, ei kuitenkaan ole paha asia. Isän kuollessa näin pitkään peilistä vain isäni silmät, sillä meillä on samanlaiset silmät. Ainahan sitä näkee tuttuja piirteitä vaikka vastasyntyneessä vauvassa. Onko äidin suvun näköä vai isän suvun näköä on aina taattu keskusteluaihe, kun käydään vieraisilla vastasyntyneen kotona. Lapsethan suorastaan rakastavat katsella itseään peilistä. Ehkä heistä pitäisi ottaa mallia ja rakastaa itseään sellaisena kuin on.\nPauliina Vanhatalo, Toinen elämä ****\nLähettänyt Mai Laakso klo 19.33 7 kommenttia:\nMinulla on kuusi kuukautta elinaikaa. Tai muutama viikko. Tai muutama vuosi. Istahdan sohvalle pesemättä kasvojani. Istun vain siinä kädet polvilla ja ihmettelen mitä nyt tehdään. Mitä sitä tekisi saatuaan kuulla kuolevansa.\nIranilaissyntyisen Golnaz Hashemzadeh Bonden Olimme kerran on kertomus iranilaisnaisesta, joka pakeni perheineen vallankumouksen pyörteissä Ruotsiin. Lääkäriopinnot ja lähiomaiset jäivät Iraniin. Ruotsissa edessä oli sairaanhoitajan vuorotyö, väkivaltainen parisuhde ja etääntyminen ainoasta lapsesta. Päähenkilö oli katkeroitunut ja ikävä läheisille. Nyt sitten oli sopeuduttava siihen, että kuolema kolkutti oven takana.\nKirja valottaa lukijoille miksi ihmiset pakenevat omasta maasta. Minkälaisia tapahtumia joudutaan kokemaan, ennen kuin ajatuksiin tulee lähtö kotimaasta. Millaisena Ruotsi näyttäytyy maahanmuuttajan silmissä? Kirja avaa näkökulmia maahanmuuttajien elämään ja kokemuksiin vieraassa maassa, vieraan kielen ja kulttuurin maassa. Sopeutumisongelmat, ikävä perhettä ja kaipuu sydämessä eivät lopu viikoittaisen puhelinsoiton aikana. Suru, murhe, ikävä ja pakolaisten kokema tummaakin tummempi tunne-elämä nousee kirjan päähenkilön elämästä vakuuttavasti esille.\nAjattelen, että hävisin taistelun omasta ruumiistani. Ajattelen, että se taistelu hävittiin luultavasti jo silloin kun synnyin. Taas tyttö, taas pettymys.\nPakolaisuuden ja maahanmuuttajaelämän rinnalle kirjan tarkastelussa nousee suvun naisten samankaltaiset kulttuuriset kokemukset. Kirjailija nostaa esille lapsimorsiamet ja lapsiäidit sekä naisten kokeman alistamisen ja väkivallan neljän seinän sisällä, kotona, jossa pitäisi tuntea olonsa turvalliseksi. Henkinen kidutus ja fyysiset pahoinpitelyt jättävät jälkensä. Jokainen meistä tarvitsee hyväksyntää jo lapsuudessa.\nGolnaz Hashemzadeh Bonde, Olimme kerran ***\nDet var vi 2017\nLähettänyt Mai Laakso klo 10.55 11 kommenttia:\nKaikki ovat huoneessa paitsi minä, joka olen jossain muualla. Sintsin ja organzan luulisi valahtavan isoksi valkoiseksi kasaksi lattialle, sillä minä olen kaukana, paikassa josta muut eivät edes tiedä mitään.\nRuotsalaisen Anne Swärdin Vera syventyy nuoren päähenkilönsä kautta sodanjälkeisen Ruotsin ahdasmielisen ja ennakkoluuloisen porvariperheen elämään. Nuori Sandrine on paennut sotaa Ruotsiin, jättänyt sodan taakseen ja toiveena on sulautua meren aaltoihin jossakin rauhallisessa paikassa, mutta tarinalla on tarjottavana hänelle jotakin muuta. Ivan haluaa turvata Sandrinen elämän, mutta siinä samalla myös oman elämänsä. Perhe huokaisee helpotuksesta, kun veljessarjan vanhin poika on myös saatu avioliiton rauhallisen satamaan. Hääpäivä yllättää kaikki muut, paitsi Ivanin ja Sandrinen.\nJuorujen aallokko käy vaarallisen voimakkaana tuttavapiirissä. Kuka on tuo lapsimorsian, tyttövaimo, joka on ilmaantunut kuin tyhjästä, sodan keskeltä tai ties mistä?\nKirjan vahvuus on Sandrinen kasvukertomus, ja lopulta pakomatka pois sodan ikävistä olosuhteista, joihin hän ei ole voinut itse puuttua mitenkään. Avioliitto ei ole helppo juttu, eikä edes tyttären syntymä luo Sandrinelle turvallisuuden tuntua. Mielessä on vain jatkuva pelko siitä mitä häneltä vaaditaan. Ivanin suku on tottunut skandaaleihin, peittelyyn ja salailuun, ja Sandrine on helppo pelotella tottelemaan ja olemaan hiljaa. Lopulta tulee päivä, jolloin Sandrine levittää siipensä ja nousee lentoon.\nVera on kertomus nuoresta tytöstä, joka kasvaa ja kehittyy ottamaan vastuun itsestä ja lapsesta. Sandrine ei ole tottunut rikkauksiin, joten paluu luonnonläheiseen elämään käy helposti, mutta tyttärelle se ei ole yhtä helppoa. Kirjassa käsitellään sodanaikaisia moraalikäsityksiä ja oikeuskäsityksiä mm. poikkeava seksuaalisuus oli lailla kielletty ja ilmitulo tiesi maineen menetyksen lisäksi muitakin menetyksiä. Moni piiloutui avioliiton taakse välttääkseen ilmitulon. Kirjassa käsitellään erilaisia tunteita ja tunnelmia, joiden kuvaajana kirjailija onnistuu loistavasti. Sandrinen mielenmaisemat kulkevat vahvasti muistojen matkassa hyppelehtien kuin kotivuoriston poluilla. Anne Swärd sai minut ahdistumaan, hengästymään ja ihastumaan uskomattomalla tarinallaan.\nAnne Swärd, Vera ****\nruotsinkielinen alkuteos Vera julkaistiin 2017\nLähettänyt Mai Laakso klo 18.24 9 kommenttia:\nLähettänyt Mai Laakso klo 18.39 6 kommenttia:\n124 oli kaunainen. Vauvan ilkeyttä täynnä. Talon naiset tiesivät sen ja niin tiesivät lapsetkin. Vuosikaudet kukin sieti kaunaa omalla tavallaan, mutta vuonna 1873 sen uhreina olivat enää Sethe ja hänen tyttärensä Denver.\nNobel-palkitun Toni Morrisonin Minun kansani, minun rakkaani sijoittuu Yhdysvaltain sisällissodan jälkeiseen aikaan 1870-luvun Ohioon, kun Paul D saapuu entisen orjan Sethen ja hänen aikuistumassa olevan tyttärensä Denverin kotiin. Sethe ja Paul D tuntevat toisensa kahdeksantoista vuoden takaa, jolloin he olivat orjina samassa talossa, talossa jota kutsuttiin Kultaiseksi kodiksi, mutta joka oli muuttunut kauhukartanoksi. Orjien ainoa ajatus oli paeta omistajiaan ja kiduttajiaan.\nPaul D halusi tytön ulos talosta, mutta Sethe oli päästänyt tämän sisään, eikä Paul D voinut ajaa ketään ulos talosta joka ei ollut hänen. Oli eri asia mukiloida haamu ja aivan toinen juttu heittää ulos avuton värillinen tyttö seudulla jossa Klaanilla oli kätyrinsä. Raivokkaasti janoten mustaa verta jota ilman se ei voinut elää tämä lohikäärme purjehti Ohion yllä halunsa mukaan.\nMelkein samaan aikaan kuin Paul D saapui taloon, sinne saapui myös nuori nainen, joka kutsui itseään nimellä Rakkain. Nuori nainen oli huonossa kunnossa, mutta Sethe ja Denver ottivat hänet avosylin vastaan ja hoitivat terveeksi. Nuori nainen sai jäädä taloon asumaan, mutta Paul D ei pitänyt Rakkaimmasta ollenkaan. Näiden jännitteiden lisäksi kirjassa käydään läpi menneisyyteen jääneitä sekä salaisuuksia että ikäviä tapahtumia, jotka oli suljettu iäksi, mutta jotka halusivat pysytellä elävinä muistoina yhä edelleen. Ja näitä salaisia muistoja löytyi kummankin rakastavaisen sekä Sethen että Paul D:n menneisyydestä.\nToni Morrison sai Minun kansani, minun rakkaani teoksesta Pulizer-palkinnon vuonna 1988. Teos on niin loistava historiallinen tarina, että toivon sen saavuttavan jokaisen lukijan jossakin elämänsä vaiheessa. Kirja osoittaa, että historian tapahtumia ei kannata sulkea arkkuihin ja lukita kiinni iäksi, sillä menneisyys sisältää kipukohtia, jotka heittävät varjoja myös tähän päivään. Edelleen Yhdysvalloissa kärsitään rasismista, joka kohdistuu mustiin ja värillisiin ihmisiin, vaikka Yhdysvaltojen sisällissodan jälkeen kaikki ihmiset olivat vapaita. Tasa-arvo ei ole saavuttanut vielä 150 vuoden jälkeenkään mustia ihmisiä. Toni Morrison on halunnut kuvata kirjoissaan juuri mustien ihmisten elämää ja tuoda esille vääryyksiä, joita he ovat joutuneet kokemaan. Minun kansani, minun rakkaani teoksesta nousee ylös orjuus ja orjuuden jälkeiset vuodet. Teos on loistava ajankuvaus ja yksittäisten ihmisten kokemukset ja yritys elää omannäköistä elämää orjuuden ulkopuolella luovat upean rakenteen tälle historialliselle tarinalle. Mutta jotta pääsemme sisälle Morrisonille tyypilliseen kirjallisuuteen, tarinassa on myös riipaisevia naiskuvauksia julman historiallisen ajan pyörteissä, mikä on myös tämän kirjan vahvuus.\nToni Morrison, Minun kansani, minun rakkaani *****\nSuom. Kaarina Ripatti\nTammen Keltainen kirjasto 1988\nMorrison Toni: Rakkaus\nLähettänyt Mai Laakso klo 12.26 6 kommenttia:\nMinä Josephine Linc. Steelson, lähes satavuotias neekerinainen, avasin ikkunan sinä aamuna muiden vielä nukkuessa, vedin ilmaa sisääni ja sanoin: ”Täällä haisee narttukoiralle.”\nRanskalainen Laurent Gaudé on maansa suosituimpia kirjailijoita. Gaudé sai vuonna 2004 Goncourt kirjallisuuspalkinnon kirjastaan Montepuccion aurinko (julkaistu aiemmin nimellä Kirottu suku). Hurrikaanin alussa New Orleansia lähestyy hirmumyrsky. Kirjan päähenkilö Keanu on palaamassa New Orleansiin Rosen luokse, jonka hän jätti kuusi vuotta aiemmin taakseen. Myös Rosen elämää tarkastellaan kirjan sivuilla. Rose on jäänyt lapsensa kanssa kaupunkiin, vaikka suurin osa ihmisistä on paennut sieltä. Hurrikaanissa tarkastellaan ihmisiä, jotka ovat jääneet jostakin syystä kohtaamaan myrskyn silmästä silmään.\nLuoja yksin tietää että olen nähnyt jos jonkinlaisia pieniä ja pahansisuisia rakkeja, mutta tämä joka kohta tulee vie voiton kaikista, minä sanoin, se on aivan peevelinmoinen otus, ja pian rämeikön seisova vesi alkaa väreillä kuin kuralätäköt lähestyvän junan edellä.\nKirjassa tutustutaan lähes satavuotiaaseen sokeaan Josephineen, öljylautoilla työskennelleeseen Keanuun, yksinhuoltaja Roseen ja hänen lapseensa, vankilapastoriin ja vankeihin, jotka karkasivat vankilasta, kun heidät oli unohdettu sinne, ja vesi nousi nousemistaan. Ihastuin Laurent Gaudén tekstiin ja uskon, että kaikki lukijat rakastuvat Josephineen. Hirmumyrskystä huolimatta kirjassa on pinnan alla väreilevän jännityksen vuoksi myöskin runsaasti elämänhalua ja toiveikkuutta paremmasta tulevaisuudesta. Henkilöillä on uskoa hirmumyrskyn jälkeiseen elämään. Kirja on katastrofikirja, mutta se on samalla myös rakkauskirja.\nMinä olen Josephine Linc. Steelson, ja tarvittaessa vaikka juttelen sille hurrikaanille, ja se tekee niin kuin joen sammakot, se kuuntelee minua ja käy sitten laulamaan, koska kukaan ei pysty vastustamaan minua, sellainen minä olen.\nVuonna 2005 hurrikaani Katrina aiheutti New Orleansissa pahoja tuhoja. Tuolloin padot murtuivat ja 80% kaupungista jäi veden alle. New Orleans sijaitsee hirmumyrskyjen alueilla, joten siellä on pahoja myrskyjä jatkuvasti. New Orleans on siis oikea miljöövalinta katastrofiteokselle. Teoksesta tulee mieleeni Mikael Niemen Veden viemää kirja vuodelta 2013. Luonnonvoimien purkautuessa myös ihmisten luonteenpiirteet korostuivat, ja tilannetaju katosi, ihmisten eläessä kuin viimeisiä hetkiään joidenkin pahuus korostui ja toisaalta hyvyys ja auttamishalu korostuivat. Saman voi sanoa Laurent Gaudén kirjan tarinasta, jossa autettavia oli paljon, mutta siinä rinnalla ahneus ja viidakon lait pääsivät rauhassa kukoistamaan.\nLaurent Gaudé, Hurrikaani *****\nEnsimmäinen suomennos 2012\nLähettänyt Mai Laakso klo 7.00 6 kommenttia:


Ohjaus ja neuvonta | MLL:n Tampereen osasto\nEroneuvonta Pirkanmaan kunnissa\nLöydä oman paikkakuntasi eropalvelut helposti:\nErosta Elossa on valtakunnallinen palvelu, joka tukee ja opastaa miehiä ero-ongelmien käsittelyssä ja niistä selviämisessä. Erosta Elossa tarjoaa henkilökohtaista keskustelutukea ja ohjausta sähköpostin ja puhelinneuvonnan välityksellä. Helsingissä ja Tampereella järjestettäviin yksilötapaamisiin voi varata ajan Erosta Elossa -työntekijältä. Lue lisää täältä.\nKriisikeskus Osviitta on Pirkanmaan mielenterveys ry:n toimintaa. Kriisikeskukseen voi ottaa yhteyttä kuka tahansa, joka tarvitsee ulkopuolista keskustelutukea omaan tilanteeseensa. Lue lisää täältä.\nPerheasiain neuvottelukeskukseen voi mennä yksin, puolison kanssa tai perheenä. Perheneuvonta on Tampereen seurakuntayhtymän ja Tampereen ympäristöseurakuntien ylläpitämää ja kustantamaa palvelua, joka on kaikille maksutonta ja luottamuksellista.\nPerheneuvonta palvelee Tampereelta ja Pirkanmaan talousalueelta tulevia ihmisiä. Lue lisää täältä.\nTamperelaisille ohjausta ja neuvontaa\nKoetteko tarvetta keskustella ulkopuolisen kanssa, miten selvitä erosta eteenpäin?\nOletteko eronneet jo ajat sitten, mutta yhteys välillänne ei toimi, kun pitäisi puhua yhteisestä lapsestanne?\nVoitte tulla keskustelemaan eroon liittyvistä asioissa yksin tai yhdessä. Perheen lapselle tai nuorelle on mahdollista varata oma keskusteluaika lapsen ja vanhempien suostumuksella. Palveluohjaaja Marianne Mäkelä, puhelin 040 806 4046


Porkkanakakkumuffinssit – Heidi Kinnunen\nNauti lämpimänä aamupalaksi, välipalaksi, jälkiruuaksi…\nPosted on 18 kesäkuun, 2014 20 maaliskuun, 2018 by heidikinnunenPosted in leivonta, masunhoito, reseptit, terveysherkutTagged gluteeniton, maidoton, välipala.\nPrevious Previous post: Mango&vanilja\nNext Next post: Sunnuntaiaamun rauhaa – Aamiaiskuvia\n8 thoughts on “Porkkanakakkumuffinssit”\n18 kesäkuun, 2014 7:10 am\nTerveysleivonnaiset ovat muuten ihan kivoja, siis voi syödä paremmalla omatunnolla, mutta ongelmana niissä on taikinan vähyys… Eli etenkin muffinsseja tulee niin vähän, vaikka taikina on suht iso (esim. munien määrä).\nTässä munien määrä ei tule niin isoksi, eli hyvin voisi tehdä 2x. Olen siis tavannut nimittäin terveellisiä reseptejä, joissa annos on pieni ja munia tulee siihen määrään jo 4…\nNimim. eilen 23 oikein kaloripommimuffinssia tehneenä ;D\n18 kesäkuun, 2014 7:49 am\nOo, näitä täytyykin kokeilla seuraavaksi! Tein eilen välipalamuffinseja melko lailla samalla reseptillä, tosin ilman porkkanaa ja tehden taikinan toisesta puolikkaasta kaakaojauheen avulla hieman suklaisen – hyvää tuli ja uskon, että yhtä namiin lopputulokseen päästään tän sunkin reseptin kanssa 🙂 On sitä paitsi aivan totta, että kun välipalat/iltapalat/aamupalat saa syödä muffinsien muodossa, maistuvat tavallisetkin ainesosat yllättäen heti miljoona kertaa herkullisemmilta!\n18 kesäkuun, 2014 10:47 am\nSe on muuten totta! Hippileivontaan tarvitaan paljon munia, jotta taikinasta saadaan koossapysyvä ja edes vähän kuohkeampi 🙂 isompia annoksia leivottaessa on tosiaan munien määrä aika huikea… Yritänkin juuri itsekin vähentää kananmunien hurjaa kulutusta, senkin vuoksi reseptissä on vähän vähemmän munaa 😉 näitä ei mielestäni kannata tehdä hirveän montaa kerralla, kuivahtaminen tapahtuu sen verran äkkiä! Tai sitten voi pakastaa tuoreena ja sieltä aina sulatella 🙂\nmmmm, kaloripommimuffinssia! <3\nAivan ihanilta kuullostavat nuo suklaiset muffinssit! <3 täytyy ehkä pyöräytellä sellaisia seuraavaksi ;) muffinssin/kakun/keksin/brownien muodossa terveelliset ainekset menevät huomattavasti herkullisemmin alas ;) vaikka kyllä ne maistuvat hyviltä normaalistikin. Muffinssiaamiainen vaan on pientä arjen luksusta!\n18 kesäkuun, 2014 6:52 pm\nMuffinssi se on minullekin:) Näitä pitää testata kunhan arkeen pääsen. Nyt toistaiseksi mennään voisokerijauho-ohjeilla:)\n19 kesäkuun, 2014 4:11 am\nHahah, joku muukin tunnustautuu! Joo arkimuffinsseja nämä ovatkin, juhlana voi hyvin syödä aitoa tavaraa 🙂\n19 kesäkuun, 2014 5:55 am\nTämä meni heti eilen testiin!! Tuli oikein herkkuja 🙂 jauhoina käytin tattaria ja sekoittelin kuorrutteen pakastemangosta, banaanista ja rahkasta. Juuri nautiskelen aamupalamuffinSSia..\n20 kesäkuun, 2014 5:06 am\nNAMS tuo sun kuorrute kuullostaa ihanalta! Kiva että testailit reseptiä 🙂


heinäkuu | 2017 | Timo Heinonen\nArkisto: heinäkuu 2017\nUutiset, perjantaina 07.07.17\nKokoomuksen Timo Heinonen vaatii toimia rakennusten paloturvallisuuden varmistamiseksi\nKokoomuksen kansanedustaja ja valtiovarainvaliokunnan asunto- ja ympäristöjaoston puheenjohtaja Timo Heinonen vaatii asuinrakennusten paloturvallisuuteen liittyviä säädöksiä perattavaksi ja tarvittaessa tiukennettavaksi. Hän kertoo huolestuneensa Suomen kerrostalojen julkisivusaneerausten paloturvallisuudesta Lontoon taannoisen kerrostalopalon jälkeen ja esittäneensä asiasta kirjallisen kysymyksen ympäristöministeri Kimmo Tiilikaiselle.\nUutiset, keskiviikkona 05.07.17\n”Saatte uusia ystäviä ja tärkeitä taitoja” – Kansanedustaja Timo Heinonen vieraili Hämeen Palokuntanuorten leirillä\nKansanedustaja ja Lopen kunnanvaltuuston puheenjohtaja Timo Heinonen vieraili keskiviikkona Hämeen Pelastusliiton Palokuntanuorten leirillä Räyskälässä. 39 Padasjoella vietetyn leirikesän jälkeen leirin pitopaikka siirtyi Lopelle ja väki oli uuteen paikkaan tyytyväisiä. – Oli mukava kuulla, että kaikki on mennyt hyvin ja yhteistyö on toiminut Panssariprikaatin, mutta myös muihin suuntiin moitteettomasti, kertoi Timo Heinonen leiriltä poistuessaan. Heinonen toimii… [ Lue lisää ]\nUutiset, lauantaina 01.07.17\nKansanedustaja Timo Heinonen: Ahveniston Moottorirata on tärkeä osa maamme historiaa ja tulevaisuutta\nKokoomuksen kansanedustaja ja myös moottoriurheiluvaikuttajana tutuksi tullut Timo Heinonen piti tänään pienen puheen Ahveniston Moottoriradan 50-vuotisjuhlallisuuksissa Radalle.comin tapahtuman yhteydessä. Radalla puhunut Heinonen kertoi radan synnystä, mutta painotti enemmän tätä päivää. – Rata elää nyt Pertti Kurki-Suonion ja hänen joukkojensa ansiosta uutta elinvoimaista aikaansa. Radalla on kymmenvuotinen ympäristölupa ja FIA:n Suomen korkein luokitus ja olen varma,… [ Lue lisää ]


Kaakon Siniset nimesi ensimmäiset eduskuntavaaliehdokkaansa — Jari Lindström mukana - Kouvolan Sanomat\nKaakon Siniset nimesi ensimmäiset edu...\nJulkaistu 1.10.2018 14:21\nKaakon Siniset nimesi ensimmäiset eduskuntavaaliehdokkaansa — Jari Lindström mukana\nKouvolalainen työministeri Jari Lindström lähtee ensi vuoden eduskuntavaaleihin sinisten ehdokkaana.\nTyöministeri, kouvolalainen Jari Lindström.\nKaakkois-Suomen Siniset on nimennyt ensimmäiset ehdokkaansa ensi vuoden eduskuntavaaleihin. Nykyinen työministeri Jari Lindström lähtee ehdolle.\nKaakkois-Suomen piirikokous nimesi myös uuden hallituksen. Puheenjohtajaksi valittiin imatralalainen yrittäjä Petri Mutikainen. Kouvolasta hallituksessa on Kari Hänninen ja Leena Rämä.\nLindströmin lisäksi kokous nimesi viisi eduskuntavaaliehdokasta muualta Kaakkois-Suomen vaalipiiristä.


Nappi – Kainuun Kissanystävät ry\nJulkaistu 6.3.2017 kirjoittanut Kainuun Kissanystävät ry\nNappi on nuori, reipas, rohkea, kaunis, aktiivinen ja pieni (3,5kg) kissaneiti. Haettu sijaiskotiin Juliuksesta 10.10.2014 ja oli heti ensimmäisenä iltana kuin kotonaan. Sijaiskodin kaksi leikattua herraa kohtelevat Nappia kunnioittavasti, neiti itse päättää kuinka lähelle pojat päästää. Väärästä paikasta haistelu voi saada aikaiseksi sähähdyksen ja pikkutassulla läpsäisyn, mutta muuten kolmikko tulee loistavasti juttuun. Nappi on erittäin leikkisä: pienten pehmopallojen heittelystä, kissanhuiskista, rapinatunnelista ja valeriaana- ja virmajuurihiiristä ja -tyynyistä riehaantuu yksinäänkin.\nRuoka maistuu, kunhan se vain on neidille mieluisaa. Nappi on täysin sisäsiisti, käyttää sekä paakkuuntuvaa mikrohiekkaa sisältävää luukkuvessaa että silikaattihiekkaa sisältävää avovessaa.\nNappi ei pelkää vieraita ihmisiä eikä edes imuria. Lempipuuhaa leikkimisen ja syömisen lisäksi on keittiön pöydällä istuskelu ja lintulaudan oravien ja lintujen seuraaminen. On jo pari kertaa kiivennyt syliin kehräämään ja nukkumakaverin samaan sänkyyn neidistä saa varmasti. Ei näytä tykkäävän yksinolosta, on aina ovenraossa mukaan lähdössä ja jää surullisin silmin katsomaan, kun itse lähden johonkin. Kunnollinen raapimistolppa on Napille erittäin mieluisa, yli metrin korkuisen tolpan huipulle kiipeää raapimisen jälkeen parilla vedolla istumaan. Myös muita raapimispuita käyttää aktiivisesti, mutta niinpä ei raavikaan mitään kiellettyjä paikkoja. Nappi nukkuu yöt erinomaisesti, pienintäkään häiriötä ei ole neidistä ollut. Ei näytä siis olevan mitään kaipuuta ulkoelämään, joten Nappi luovutetaan vain sisäkissaksi. Uskoisin Napin oppivan kulkemaan valjaissakin, kun on nuori ja rohkea tyttö.\nNappi tarvitsee ehdottomasti kodin, jossa on aikaa leikittää ja paijata, ja kissakaverikin voisi siis olla kiva. En usko Napin pelkäävän lapsiakaan, mutta ehkä aivan pienet lapset eivät ymmärrä pehmeällä tassulla läpsäisyä, jos silittää huonosta kohdasta.\nNapille löytyi uusi koti nopeasti ja muutti uuteen kotiin Suomussalmelle 21.10. Vauhtia ja touhuilua on epäilemättä luvassa kahden uudessa kodissa odotelleen kissaystävän kanssa.\nEdellinen artikkeliEdellinen Viivi\nSeuraava artikkeliSeuraava Perttu


ULKOILU, RUOKAILU JA HYGIENIA – ORIFAME\nULKOILU, RUOKAILU JA HYGIENIA\nMe luovutamme kasvattimme ainoastaan sisäkissoiksi. Ulkoilu tapahtuu ainoastaan katetussa tarhassa, lasitetulla tai verkotetulla parvekkeella tai valjaissa. EI KOSKAAN VAPAANA! Jos opetat kissasi valjaisiin, muista myös, että sen ulospääsyvaatimukset voivat olla/ovat sietämättömän sisukkaita. Ole siis valmis ulkoilemaan itsekin. Valjaiksi suosittelemme Arja Vänttisen kotimaisia käsintehtyjä valjaita, joita on saatavilla mittilaustyönä. Niissä kissaa on turvallista ulkoiluttaa.\nRuokimme kissamme laadukkailla kissoille kehitetyillä ruolilla. Erilaisia kunkin ikäkauteen (junior, adult, senior) sopivia kuivamuonia ja säilykeruokia, kuten Iams, Hill’s, Royal Canin, Happy Cat, Porta 21, Applaws, Cosma, Almo Nature, Animonda ja Miamor vain joitakin mainitakseni. Käytämme täysravintoruokia. Tällainen merkintä kertoo, että ruoka sisältää kissan tarvitsemat vitamiinit ja hivenaineet. HUOM.! Täydennysravinto merkinnällä varustetut ruoat eivät ole vitaminoituja! Käytä niitä vain muun ruoan lisänä tai huolehdi kissasi vitamiinien saannista esimerkiksi Aptus Multicat -tableteilla.\nJauhelihaa, karjalanpaistilihaa, jänistä, hirveä, kalaa ja muuta riistaa maistellaan ainostaan kypsänä (kypsentämätön kotimainenkin liha on tartuntavaarallista niin ihmisille kuin eläimille. Ruokamyrkytykset, salmonella, toksoplasmoosi, listeria ym. uhkaavat saastuneen lihan syöjää että käsittelijäkin.) Lisätietoa aiheesta löytyy muun muassa ruokavirasto.fi ja thl.fi).\nHapanmaitotuotteet (maustamattomat) ja laktoosittomat, pastöroidut maitovalmisteet käyvät hyvin herkkuna tai välipalana. Maitorahka, piimä, kerma ja raejuusto ovat suosituimmat. Ylipainon uhatessa muista rasvattomat vaihtoehdot.\nHerkuista maistuvampia ovat juustot, maksamakkara ja leikkeleet. Aikuiset kissa syövät meillä 3 kertaa päivässä ruoka-aikoina, joista ne ITSE pitävät tarkasti kirjaa! Pennut aterioivat iästä riippuen 4–7 kertaa päivässä.\nHyvä ohje on, ettei aikuiselle kissalle tule antaa ruokaa ”ilmaiseksi”. Luonnossa se saalistaisi. Sisäkissaa kannattaa virikkeellistää antamalla ruoka jostakin pelistä tai sellaisesta astiasta, että se pääsee tekemään kissamaisia hommia eli näkemään vaivaa saadakseen saaliin = ruokansa.\nÄLÄ unohda vaihtelevan ruokinnan tärkeyttä terveyden ylläpitäjänä. Kissojen yleiseltä elintasotaudilta, virtsakiviltä, välttyy, kun syöttää kissaansa monipuolisesti ja pitää sen normaalipainoisena.\nSipuli on kissalle vaarallista sen hemoglobiinia hajottavan ominaisuuden vuoksi.\nViinirypäleet ovat myrkyllisiä kissalle.\nKissamme saavat joka päivä eläinperäistä omega-3 valmistetta. Kissat eivät imeytä kasviperäisistä omegoista kuin 10 % tai vähemmän, joten helokkiöljyn tai muun kasviperäisen öljyn käytöstä ei ole kissalle hyötyä.\nKäytämme kissoille myös ihmisille tarkoitettuja omega-3 valmisteita, esimerkiksi Lysi Omega-3 Fortea. Apteekkihenkilökunta osaa auttaa valmisteen valinnassa.\nNutriplus Cat on hyvä ravintolisä sairaalle tai muusta syystä paastoavalle kissalle. Aptus Multicat -monivitamiinikalsiumvalmiste maistuu monelle kissalle herkkuna.\nKissoillemme mieleiseksi ja tärkeäksi salaatiksi on muodostunut kukkapurkissa idätetty kaura. Idätän sitä parin viikon välein. 10 senttimetrin mittaisia laihoja on kissojen mielestä mukava natustaa. Ne niittävät satoa useita kertoja päivässä. Rönsyliljat roikkuvat amppeleissa siten, että niiden rönsyt ovat kissojen saatavilla. Takuuvarmasti aina tuoretta ja myrkytöntä vihreää pienellä vaivalla.\nKuivatut kananmahat eli kivipiirat, sian- ja naudankorvat, siansudit, korvapuustit, kanankaulat, kuivatut kana-ja kalkkunafileet ja muut vastaavat ovat terveellistä ja monille kissoille mieleistä pureskeltavaa. Pureskelu pitää hampaat ja ikenet hyvässä kunnossa ja erityisen on tärkeää hampaita vaihtaville (3–7 kk) pennuille. Helppo tapa suojata asuntoa ja jopa ihmistä pienen krokotiilin hyökkäyksiltä. Päivittäistavarakauppojen koiranruokahyllyistä löydät parhaimman tarjonnan. Valitse kisullesi täyslihavalmisteita. Mieleisimpiä ovat hieman pehmeät kuivatuotteet. Puruluille tai koville purutikuille kissat eivät lämpene.\nVessahommat ja ongelmat siisteydessä\nHanki kissallesi vessaksi mieluiten korkealaitainen, joko kannellinen tai avonainen laatikko. Myös varastolaatikoksi tarkoitetut laatikot käyvät hyvin. Kaksi kissaa tarvisee kaksi vessaa. Vessoja ei koskaan voi olla liikaa. Siivoa ne useita kertoja päivässä. Ahkera lapiointi varmistaa sen, ettei kissa ala tehdä tarpeitaan muualle asuntoon.\nLaatikot tulee pestä säännöllisesti, vaikkapa kerran kuussa, lämpimällä vedellä ja jollakin tuoksuttomalla yleispuhdistusaineella. Myös astianpesuaine käy tarkoitukseen hyvin. Desinfiointiin (isomman siivouksen yhteydessä tai vatsavaivojen kiusatessa) voi käyttää Virkon S:ää tai kloriittia.\nÄlä käytä (kotona missään) ammoniakkia sisältäviä puhdistusaineita. Ne sisältävät ureaa ja voivat rohkaista kissaa merkkaamaan virtsalla.\nKuivikkeissa on mistä valita! Meillä käytetään mm. Ökö Plus -merkkistä paakkuuntuva puurouhekuiviketta. Mikrohiekoista suosikkeja ovat tuoksuttomat EverClean, Extreme Classic, Golden Grey ja Mustin ja Mirrin Compact Care (monta vaihtoehtoa). Laita hiekkaa paksu, vähintään 10 cm kerros! Laatikko pysyy pidempään puhtaana ja hiekkaa riittää kaiveluun.\nVoit käyttää myös puupellettejä. Lämmityspellettejä tai kissoja varten valmistettuja. Pellettejä voi käyttää tavallisessa vessalaatikossa tai niitä varten valmistetussa erikoislaatikossa.\nSiirtymävaihe hiekkatyypistä toiseen tulee tehdä varovasti ja kissan toiveita kuunnellen. Parasta on aloittaa sekoittamalla vain hieman uutta tuotetta vanhan tutun sekaan! Liian nopeasta vaihdosta voi seurata pissan pidättelyä ja siitä syntyviä eläinlääkärin hoitoa vaativia virtsatieongelmia. Hiekkamerkin vaihto voi aiheuttaa sisäsiisteysongelmia, jolloin kissa voi alkaa pissata mielestään sopivimpiin, pehmeämpiin paikkoihin. Turha torua! Syy on sinun, ei kissan!\nKissojen on vaikeinta tottua kovien pellettien ja silikaattihiekkojen käyttöön, koska se valitsee vessapaikakseen mahdollisimman pehmeän, helposti kaivettavan alustan. Jos hiekkalaatikon sisältö on sen mielestä liian kovaa, sopimatonta tai likaista, kissalle looginen ratkaisu on pissata mieleisimpään alustaan. Usein sijaislaatikoiksi joutuvat sängyt, matot tai pyykkikorit. Kissalle ei ole vääriä tai oikeita paikkoja tehdä tarpeensa. Sille on vaan sopivia tai sopimattomia alustoja. Pelletit ja silikaattihiekat ovat suurimpia syitä siihen, että kissa pissaa tai ulostaa laatikon ulkopuolelle.\nOn tärkeää, että kodissa on 1 hiekkalaatikko jokaista kissaa kohti. Mielellään vielä 1 lisälaatikko. Laatikot tulee siivota usein! Meillä jätökset poistetaan 3–6 kertaa vuorokaudessa.\nSiamilaisen / itämaisen lyhytkarvan turkki on helppohoitoinen. Kumisualla sukiminen irrottaa kuolleen karvan. Varo sukimasta liikaa. Suka tekee herkästi paljaita laikkuja.\nLuonnonharjaksisella harjalla harjaaminen tekee hyvää iholle. Suosittua Furminator/Furmasteria voi käyttää karvanlähdön aikaan, mutta harvoin ja varoen. Se on pohjavillaveitsi, joten sillä saat herkästi aikaan katkenneita karvoja ja paljaita laikkuja.\nMyös pesu 1–3 kertaa vuodessa (tai tarpeen mukaan) eläimille tarkoitetulla hajustamattomalla shampoolla pitää turkin kiiltävänä. Suosikkishampoita ovat Paul Mitchellin John Paul -sarjan tuotteet (myös kuivashampoo). Niitä löydät kampaamoista ja kampaamotarvikeliikkeistä. Virbac-sarjan Epi-Soothe löytyy apteekista. Se rauhoittaa muun muassa arkaa ihoa, mutta käy saippuattomana todella hyvin ihan terveihoisenkin kissan pesuun. Se ei poista turkista liikaa rasvaa, joten se ei avaudu liikaa.\nVältä pesua tai sukimista/harjaamista 2–3 päivää ennen näyttelyä. Kokeile pesua mieluiten näyttelyttömällä kaudella. Sopivan shampoon ja pesutavan löytäminen voi olla työlästäkin. Kiillotukseen voi käyttää vaikkapa silkkiöljyä tai säämiskää.\nOlemme leikanneet pentusi/kissasi kynnet jo usein. Parhaiksi asennoiksi ovat valikoituneet sylissä istuminen tai selällään köllöttely. Se voi käydä kätevästi meiltä tutuilta, mutta uutena omistajana sinun on hankittava kissan luottamus ja kunnioitus tässäkin asiassa. Ole lempeän vankkumaton aikeissasi. Hyvä tapa aloittaa on leikata yhden jalan kynnet ja palkita pentu vaikkapa namilla tai leikillä. Leikkaa kynnet kerran tai pari kahdessa viikossa tai päivä ennen näyttelyä.\nKäytä hyvälaatuisia koirille tarkoitettuja kynsisaksia. Leikkaa kynnet lyhentämällä niistä terävä kärki. Varo vaaleanpunaista ydintä. Voit myös opettaa kissasi kynsien viilaukseen leikkauksen jälkeen. Hiekkapaperiviila silottaa kynnen rosot.\nTÄRKEÄÄ! Hanki kissallesi kynsien teroitukseen ja kiipeilyyn sopivia tarvikkeita. Kotisi säilyy ehjänä ja kissasi viihtyy! Kynsiä teroittamalla kissa merkitsee reviiriään ja myös hoitaa kynsiään. Se on lajityypillistä, kissallesi tärkeää toiminta.\nKissoilla on harvoin korvatulehduksia. Jos korvavaivaa ilmaantuu, vaatii se ehdottomasti huolellisen tutkimuksen eläinlääkärillä. Väli- ja sisäkorvaongelmia kuitenkin esiintyy kissoilla, ja niiden tunnistaminen ja hoito vaatii eläinlääkäriltä erikoisosaamista.\nKorvapunkkitartunnat ovat ulkona liikkuvilla ja niihin kontaktissa olevilla kissoilla yleisiä. Punkkitartunnoissa korvat erittävät tummaa, kahvinporomaista eritettä. Tarkista kissasi korvat parin viikon välein tai jos kissa alkaa rapsuttaa tai ravistella päätään. Terveen korvan peruspuhdistukseen sopii esimerkiksi Virbacin Epi-Otic-liuos. Jos korva punoittaa ja/tai erittää, täytyy varata aika eläinlääkärille.\nÄlä puunaa turhaan. Puhdasta korvaa on turha puhdistaa!\nTerve silmä on kirkas ja avoin. Lievästi rähmivää tai punottavaa silmää voi ensiapuluontoisesti huuhtoa eläimille/ihmisille tarkoitetulla silmähuuhteella tai keitetyllä, jäähdytetyllä vedellä. Voit kokeilla myös reseptivapaita Bepanthen-kostutustippoja. Älä koskaan käytä esimerkiksi ihmisille määrättyjä silmätippoja. Avattu silmätippapakkaus vanhenee kuukaudessa!! Älä käytä vanhoja silmätippoja, koska laitat silloin bakteereja täynnä olevaa liuosta kissasi silmään. Vie vanhentuneet silmätipat ja muut lääkkeet apteekkiin hävitettäväksi.\nPidä huolta, että kissasi rokotetaan kissaruttoa ja kissojen flunssia vastaan (3- tai 4-rokote) kerran vuodessa tai voimassa olevien rokotussäännösten mukaan. Ole erityisen tarkka, jos käyt näyttelyissä tai käytät kissaasi siitokseen. Ulkomaisissa näyttelyissä on maakohtaiset määräykset (raivotautirokotepakko, mutta muissakin vaatimuksissa paljon eroa Suomen vaatimuksiin). Tarkista tämä hyvissä ajoin ennen matkaa.\nMadota kissasi 1–3 kertaa vuodessa. Valmiste ja madotustiheys tulee valita tapauskohtaisesti. Pennuillekin sopivia valmsiteita ovat muun muassa Axilur ja Mirrix. Drontal Vet on hyvä vaihtoehto, varsinkin silloin, jos kissasi saalistaa tarhassa! Madota siitosnaaraasi aina ennen astutusta tai välittömästi sen jälkeen. Varmista valmisteen sopivuus tiineelle. Madota kaikki perheen kissat, koirat, fretit yms. yhtäaikaa.\nUlosteen voi tutkituttaa madonmunien löytämiseksi. Negatiivinen flotaatiotestintulos ei kuitenkaan ole varma madottomuuden merkki.\nIhmisen kihomato ei tartu eläimiin eikä sitä voi saada eläimistä. Sama koskee ihmisen päätäitä. Ne ovat lajispesifisiä ainoastaan ihmisessä viihtyviä loisia.\nHammaskivi, hammaskaulasyöpymät eli TR-leesiot\nKissalle hamapiden puhdistuksen tarvetta aiheuttaa hampaiden pintaan kertyvä plakki, joka muuttuu hammaskiveksi. Se tulehduttaa ikenet tunkeutumalla ientaskuihin ja aiheuttaen hampaiden kiinnityskudosten tulehtumista (parodontiitti) ja lopulta hampaiden irtoamista. Kissoilla (myös suurilla kissapedoilla, kuten leijonilla ja tiikereillä) esiintyy lajityypillisenä sairautena myös hammaskaulasyöpymiä eli TR-leesioita. Niiden syntysyytä ei ole toistaiseksi pystytty selvittämään. Röntgenkuvaus paljastaa syöpymässä olevat hampaat tehokkaasti usein jo ennen kuin muutokset näkyvät hampaistoa tutkittaessa.\nHammastutkimusta ja -huoltoa varten kissa tulee nukuttaa. Ientaskut, hampaiden välit ja sisäpinnat tulee puhdistaa ja usein myös hioa. Hammaskaulasyöpymiä voi myös löytyä tutkimuksen edetessä. Syöpyneet hampaat tulee poistaa, koska ne aiheuttavat kovaa kipua kissalle. Kissan olo ja ruokahalu paranee silminnähden rikkinäisten hampaiden poiston jälkeen. Kissa pystyy syömään normaalisti hampaidenpoistosta toivuttuaan.\nHampaiden harjaus päivittäin on yhtä tärkeää niin kissoille kuin ihmisillekin. Eläinlääkäreillä on myynnissä sopivia tahnoja ja harjoja.\nHampaiden harjausta on hyvä harjoitella. Sormen ympärille kääräisty sideharso on erittäin hyvä väline. Sillä vaikkapa vain pyyhkäisy tai pari per puoli. Paljon tarkempaan pesuun harvoin pystyy. Myös pureskelu (siankorvat tms.) voivat toimia hammaskiveä ja ientulehdusta vastaan. Opeta kissasi vähintään siihen, että saat katsoa sen hampaita. Tarkkaile kissasi suuta ja ikeniä pahan hajun tai punoituksen varalta! Pyydä eläinlääkäriä tarkastamaan kissasi hampaat esimerkiksi rokotusten yhteydessä.\nMustia pisteitä kissan alaleuan ihossa, hännän tyvessä tai häntärauhasen seudulla (liittyy usein rasvahäntään) tai kiveksissä. Mitä ne ovat? Mustapäitä. Kissallasi on akne. Se on hyvin tavallinen ongelma sekä leikatuilla että leikkaamattomilla kissoilla sukupuoleen katsomatta. Lievää aknea voi hoitaa paikallisesti puhdistamalla aluetta teenväriseksi laimennetulla betadinepaikallisantiseptiliuoksella. Ehdottomasti paras lääke akneen on eläinlääkäreiltä saatava DermabenSs-shampoo, jota käytetään paikallisesti aknealueille ohjeen mukaisesti.\nPienet mustapääalueet yleensä paranevat/rajoittuvat itsekseen.\nFLUTD eli pissavaiva\nFLUTD (Feline Lower Urinary Track Disease) on kissoilla esiintyvä useimmiten ruokinnallinen, alempien virtsateiden tauti. Siinä virtsa alkaa kiteytyä liian kivennäis-, hivenaine-, ja mineraalirikkaan ravinnonsaannin vuoksi. Hanki kissallesi laadukasta kuivamuonaa ja noudata ehdottomasti suositeltuja päiväannoksia.\nSuurimmassa riskiryhmässä ovat leikatut, usein myös ylipainoiset urokset. FUS-kissa käy usein, jopa valittaen, hiekkalaatikolla. Pissaa tulee vähän tai ei ollenkaan. Pikainen eläinlääkärinapu on tarpeen! VIRTSAMYRKYTYKSEN VAARA!!\nFLUTD-potilas, joka kärsii virtsakivistä, tarvitsee loppuelämänsä erikoisruokintaa. Paras ja tehokkain hoito sairauteen on ennaltaehkäisy!\nFLUTD voi esiintyä myös pissavaivana (idiopaattinen kystiitti), jonka perimmäisen syyn arvellaan olevan stressi. Kissa käy usein laatikolla ja on tuskainen. Tutkimuksissa virtsasta ei kuitenkaan löydy kiteitä eikä merkkejä tulehduksesta. Hoitona on lääkärin määräämä kissoille tarkoitettu tulehduskipulääkitys (ihmisten kipulääkkeen, miedotkin, ovat TAPPAVIA kissalle) ja rakon limakalvoa vahvistava lääkitys. Myös kissaa rauhoittava feromonivalmiste Feliway-haiduttimena ja -suihkeena voi auttaa vähentämään stressiä.\nTavallisimpia syitä ripuliin ovat ruokavalionmuutos, epäsopiva, mausteinen tai jääkaappikylmä ruoka, loiset, stressi (esimerkiksi matka tai muutto uuteen kotiin).\nJos kissasi on pirteä ja se ei oksentele (vesi ja ruoka pysyy sisällä), voit kotihoitona aloittaa kevyen ruokinnan. Esimerkiksi keitettyä tai uunissa kypsytettyä kanaa tai mikrokypsennettyä seitä. Pidä raikasta vettä tarjolla. Muista lisätä Aptus Multicatia.\nKissaa EI SAA KOSKAAN PAASTOTTAA!\nAptus Attapekt -tabletit, Enteromicro-tahna tai Promax-tahna ovat hyviä reseptivapaita lääkkeitä ripuliin. Lisää masuvaivaisen kissan jokaiseen ruokaan laktoositon Gefilus-kapselin sisältö (1 kapseli päivässä). Myös LactoSeven -tabletit ovat hyvä tuote. Kummatkin em. valmisteista voi antaa ruiskussa veteen liotettuna suoraan suuhun.\nNestetasapainosta pitää huolta juomaveteen lisättävät elektrolyyttivalmisteet (reseptivapaasti saatavilla apteekeista). Niistä kissa saa elektrolyyttitäydennystä ja nestehukka estetään. Jotkin kissat juovat sitä mielellään, mutta joillekin annostelu on varminta tehdä ruiskulla suoraan suuhun.\nRipuliuloste on hiekkalaatikosta joskus vaikea huomata. Se on pissapaakkua ohuempi tai pieniksi nokareiksi hajonnut. Ole siis tarkkana lapiohommissa.\nOksentelu johtuu usein joko samoista syistä kuin ripuli, mutta usein syynä voi olla esimerkiksi ruokavalion vaihdos, vierasesine tai ummetus (karvapallot, kova uloste).\nTarjoa kissalle kevyttä ruokaa ja vettä kuten ripulissakin. Parafiiniöljy on nopein apu ummetuksessa tai vierasesine-epäilyssä. Annostele 2–5 ml 2–4 kertaa päivässä ulosteen, karvapallon tai vierasesineen poistuloon saakka. Anna öljy varovasti ruiskulla suoraan suuhun. Oireiden helpotettua, siirry varovaisesti normaaliin ruokintaan.\nJos kissasi oksentaa vedenkin ja on hyvin väsynyt, ota pikaisesti yhteyttä eläinlääkäriin.\nKissat saalistavat mielellään hyönteisiä. Saaliiksi saattaa päätyä kipakka ampiainen. Piston tapahduttua poista mahdollisesti kiinni jäänyt piikki. Anna 1/2–1 tabletti kyy- tai käärmepakkauksesta (nopeavaikutteista kortisonia). Seuraa kissasi kuntoa. Tarvittaessa ota yhteyttä eläinlääkäriin.\nVaatii AINA eläinlääkärihoitoa!! Vie kissa hoitoon välittömästi!! Anna kyypakkauksesta tabletti VAIN siinä tapauksessa, että kissan hengitys uhkaa vaikeutua.\nPuremat ja palovammat\nPienet puremat, palovammat ja muut ihorikot voi puhdistaa Betadinepaikallisantiseptilaimennoksella (sekoita muutama tippa Betadinea kahvikupilliseen vettä = teenvärinen laimennos). Puhdistus on hyvä tehdä pari kertaa päivässä paranemiseen saakka. Estä vamma-alueen nuoleminen tarvittaessa suojakaulurilla.\nYlipaino on vakava ongelma. Pidä kissasi normaalivartaloisena kontrolloimalla terveesti sen ruokailua. Lihomaan päässeen kissan laihduttaminen on vaikeaa ja jopa vaarallista (MAKSAVAURIOVAARA). Monet lihavat kissat voivat sairastua diabetekseen ja sen hoito on toki mahdollista, mutta hoitotasapainon löytäminen on erittäin vaikeaa, kallista ja työlästä. Lisäksi diabeteskissat sokeutuvat ja kuolevat terveitä lajitovereitaan selvästi nuorempina. Ylipaino aiheuttaa nivelvaurioita ja pahimmassa tapauksessa sisäelinvaurioita ja jopa hengitysvaikeuksia. Älä aiheuta kissallesi elintasotauteja ja ennenaikaista kuolemaa. Opettele palkitsemaan ja rakastamaan leikillä, kehuilla ja rapsutuksilla!\nJos epäilet myrkytystä, ota HETI yhteyttä eläinlääkäriin. Kerro, mitä kissa on syönyt, milloin ja kuinka paljon. Myös kissan paino on tärkeä tietää. Pidä kotona aina lääkehiiltä ja parafiiniöljyä. Kotona annettu ensiapu on tärkein!\nSivuilta www.hus.fi —> myrkytystietokeskus löydät paljon hyödyllistä tietoa. Sieltä löytyvät muun muassa myrkylliset kasvit. Uskomattoman moni leikkokukka ja viherkasvi on myrkyllinen!\nMyrkytystietokeskus ei valitettavasti vastaa eläimiä koskeviin puheluihin.\n“EN MINÄ KEHRÄÄ, HORMOONINI VAIN HYRRÄÄVÄT!”\nHarkitsetko siitoskissan pitämistä? Tässä muutama seikka mietittäväksi!\nNaaras aloittaa ensimmäiset juoksunsa 4–10 kk iässä. Uros herää sukukypsyyteensä 6–12 kk iässä, jopa aiemminkin.\nSekä urokset että naaraat voivat olla leikkaamattomina erittäin äänekkäitä. “Sumutorvimainen” ääntely kuvannee asiaa parhaiten. Naaraat meluavat juoksujen aikaan ja urokset aina ollessaan laulutuulella. Serenadit ajoittuvat iltaan ja yöhön. Kumpikin sukupuoli voi myös merkata virtsalla. Naaraat yleensä vain juoksujen aikaan. Haju on sanoinkuvaamaton.\nSiitoskissojenpito ei ole helppo saati tuottava harrastus.\nNaaras aloittaa juoksunsa ilman etukäteisvaroitusta. Uros taas on aina valmiina.\nLeikkaamattoman uroksen ja naaraan pito samassa taloudessa vaatii siksi erityistä tarkkuutta ja usein kissojen eristämistä sopiviin “porukoihin”.\nNaaraille voidaan käyttää hormonivalmisteita tilapäisenä kiimaantulonestona. Noudata ehdottomasti eläinlääkärin määräämää annosta. Älä pienennä tai suurenna sitä oma-aloitteisesti.\nUroksille on olemassa joitakin valmisteita, jotka saattavat poistaa “kollittelulta” kovimman terän. Myös hormoni-implantteja on saatavilla. Siitoskyky ei välttämättä palaudu implantin jälkeen.\nNaaraille tarkoitettuja pillereitä ei saa koskaan antaa uroksille!!\nNaaraan voi steriloida ja uroksen kastroida 5–6 kk iästä eteenpäin. Sukukypsyyden tai aikuiskoon saavuttamista ei tarvitse terveydellisistä syistä odottaa.\nHanki kissallesi turvallisia leluja (ei irtoavia osia). Jos lelu kuitenkin rikkoutuu tai kissasi yrittää sen suorastaan syödä, ota lelu pois. Tutki lelujen kunto säännöllisesti ja poista rikkoutuneet.\nLeiki päivittäin. Pienetkin hetket, 3–5 min kerrallaan riittävät. Kissalle on tärkeää saada lyhyitä toimintahetkiä usein (siis saalistaa!).\nPahvilaatikot, paperipussit joiden sangat on katkaistu, tuolin päälle heitetty lakana, huonekalujen ja seinän väliin jätetty pieni kulkukäytävä, tuttu tyyny sohvalta lattialle tms. saavat kissan innostumaan.\nÄlä odota suuria reaktioita. Kissa on viestinnän minimalisti. Pupillien laajentuminen, viiksien asennon muutos ja moni muu pieneltä vaikuttava seikka kertoo kissasi kiinnostuksesta ja innostumisesta.\nVoit myös opettaa kissallesi temppuja ja asioita, kunhan muistat pitää vaatimuksesi niin alhaisina, että pääset palkitsemaan usein! Opettele opettamaan ja palkitsemaan. Suunnittele koulutussessio etukäteen niin, että oppilaasi onnistuu ja saa palkkansa helposti! Älä koskaan rankaise epäonnistumisesta.\nEsimerkiksi kissojen naksutinkoulutuksesta ja aktivoinnista on laadukas, vaiheittain ohjaava kuvitettu kirja: Elina Väyrynen, Kissan aktivointi. Erilaisia kissoille ja koirille virikkeellistämiseen tarkoitettuja pelejä on tarjolla monenlaisia.\nKiipeilypuut, tunnelit ja raapimatolpat ovat tärkeitä jokaiselle kissalle.\nPureskeltavat, mm. siankorvat ja korvapuustit, kanankaulat yms. ovat mieleistä puuhaa monelle.\nKissa ei ymmärrä korkeiden paikkojen / putoamisen vaaraa. Ikkunaa ei voi pitää niin vähän raollaan, etteikö kissa siitä mahtuisi. Aikuinen kissa voi hyvinkin ujuttautua 2,5 cm–3 cm raosta ulos. Älä koskaan päästä kissaasi avoimelle parvekkeelle tai ikkunalaudalle. Hyttysverkko ei pidä kissaa sisällä. Luota vain minkkiverkkoon tai vastaavaan metalliseen rakenteeseen.\nKissasi voi oppia (tai osata jo!) avata ovia yms. Ulko-ovet, kaappien ovet, laatikot… Käännä kahvat, laita lukkoja tai hakoja! Suojaa johdot muovisella johtokierteellä. Ole kissaasi kekseliäämpi!\nEi kynttilöille! Meillä käytetään ladattavia LED-kynttilöitä.\nKuumat lieden levyt tulee suojata vaikkapa vesikattilalla.\nAkvaariot, ammeet ja vessanpöntöt ovat vaarallisia!\nKissa matkustaa aina kuljetusboksissa.\nMatkustusmukavuutta lisää liukumaton matto boksin pohjalla. Boksiin kannatta laittaa päälinen. esim fleece-viltistä voi leikata boksille ponchon. Reikä kantokahvalle ja muut mitat siten, että boksi peittyy kokonaan.\nUlkoiltaessa kiinnitä valjaat napakasti. Paniikkiin joutuva kissa rimpuilee hetkessä löysistä valjaista irti ja pakenee.\nHiuslenkit, nastat, nuppineulat, klemmarit, narut, sangalliset paperikassit, kolikot, langat, muovipussit… Pidä ne pois kissan ulottuvilta.\nLeikittyäsi onkilelulla tai höyhenviuhkalla kissan kanssa, laita ne piiloon. Yksin niillä on vaarallista leikkiä. Naruun voi kuristua tai viehe tulee syödyksi ja aiheuttaa suolitukoksen.\nVeneilevä kissa tarvitsee pelastusliivit! Ne pitää pukea ennen vesille lähtöä. Harjoittele jo maakrapuna.\nVanhaa kissaa ihanampaa ei ole. Se on rauhallinen ja tietää omistajansa tavat ja omistaja sen. Seuraa vanhenevan kissasi kuntoa ja tarkistuta sen kunto eläinlääkärillä esimerkiksi rokotuksten yhteydessä. Monilla eläinlääkäreillä on ns. vanhuustarkastuspaketteja, joihin kuuluu verinäytteitä kilpirauhasen, maksan ja munuaisten toiminnan seuraamiseksi.\nMuutokset kissan liikkeissä, halussa hypätä tai kiivetä, hiekkalaatikkokäyttäytymisessä tai turkinhoidossa, ärtyisyys toisille eläimille tai omistajalle voivat olla merkkejä kivusta, jota nivelrikko aiheuttaa. RTG-kuvauksella voidaan selvittää selän ja nivelten kunto. Nivelrikkopotilaan elämänlaatu paranee huomattavasti asianmukaisella lääkityksellä.\nHampaat vaativat usein tiheämpiä huoltoja (1–3 kertaa vuodessa) ja kynnetkin täytyy trimmata hieman eri tavalla. Kasvaimia saattaa ilmaantua, sisäelimissä voi ilmetä vajaatoimintaa ja kilpirauhasen liikatoiminta yleistyy vanhenevilla kissoilla. Nivelrikkoa voi ilmetä jaloissa ja selkärangassa.\nAnna kissallesi arvokas vanhuus ja hoida sitä eläinlääkärin ohjeiden mukaan. Käytä tarvittaessa suositeltuja erikoisruokavalioita ja lisäravinteita.\nKauanko kissa elää? Noin 10–15 vuotiaaksi. Tätä vanhemmat tervaskannot ovat jo suhteellisen harvinaisia. Vaihtelua tosin on paljon, kuten muillakin nisäkkäillä.


Unelmaura Archives • Sivu 2 2:stä • Oman elämäsi Superstara®\nHuijarisyndrooma työelämässä – 4 vinkkiä, joilla palautat uskon itseesi\nTaru Tammikallio Unelmaura\nHuomaatko epäonnistumisen pelon estävän itseäsi tekemästä asioita, joita haluat? Saatat kärsiä huijarisyndroomasta. Lue, miten voit päästä siitä eroon. ♥\nOnko sinua joskus pelottanut, että muut huomaavat, ettet osaakaan yhtään mitään? Että yhtäkkiä möläytätkin suustasi jotain typerää, kulissit kaatuvat ja ympärilläsi olevat tapittavat sinua silmät suurina tajutessaan, miten tyhmä tai lahjaton oikeasti olet?\nEi hätää, sinussa ei ole mitään vialla – etkä myöskään ole tyhmä tai lahjaton. Tuossa tunteessa kyse on huijarisyndroomasta, jota potee lähes jokainen jossain vaiheessa elämäänsä. Huijarisyndrooma on ajatusvääristymä, joka on lähisukulainen perfektionismille, itsekriittisyydelle ja suorittamiselle. Se ei kuitenkaan ole mikään virallinen sairaus tai syndrooma, vaikka tuo sana nimessä esiintyykin.\nOlet potenut huijarisyndroomaa, jos olet ajatellut jotain tällaista:\nToivottavasti muut eivät huomaa, etten osaa mitään (vaikka oikeasti osaat!).\nEn minä voi kertoa mielipidettäni tähän, kun tuntuu, että kaikki muut tietävät paremmin (vaikka sinäkin tiedät ihan yhtä hyvin!).\nOn pelkkää tuuria, että olen päässyt urallani tähän pisteeseen. Pian kaikki huomaavat, miten lahjaton olen, ja tämä kaikki loppuu (vaikka olet aivan varmasti ansainnut menestyksesi omalla työlläsi ja osaamisellasi!).\nHuijarisyndrooma työelämässä voi johtaa ylisuorittamiseen\nHuijarisyndroomaa poteva pyrkii kaikin keinoin piilottamaan suurimman salaisuutensa, osaamattomuuden, mikä ei pohjaudu totuuteen. Tästä saattaa seurata perfektionismia ja ylisuorittamista.\nTöissä saatat aina olla se, joka istuu viimeisenä toimistolla, jotta voisit ahkeruudella kompensoida kuviteltua huonouttasi. Tai sitten koet suurta tarvetta perustella kaikkia työssä tekemiäsi ratkaisuja, koska ajattelet, etteivät ihmiset muuten luota päätöksentekokykyysi.\nUlkopuoliselle tällainen saattaa kuulostaa jopa hieman huvittavalta, mutta sitä se ei ole huijasyndroomaa potevalle. Jos koet itsesi huijariksi, saatat tuntea sen vuoksi kovaa stressiä ja ahdistusta – ja jossakin vaiheessa uupua.\nHuijarisyndrooma ja perfektionismi voivat estää unelmien toteuttamisen\nPahimmillaan ajatusvääristymät voivat tarrata nilkkoihisi kuin sängyn alla asuva mörkö ja pitää sinut paikoillaan. Et pääse elämässäsi tai urallasi eteenpäin, koska aina vaan tuntuu, ettet osaa tarpeeksi. Koskaan ei tunnu olevan oikea hetki ottaa askelta eteenpäin ja tavoitella asioita, joita haluat. Tämä voi vaikuttaa myös esimerkiksi opiskelu- ja uravalintoihin ja kykyyn pyytää ylennystä.\nTämä mörkö voi kiskaista sinut mustaan onkaloonsa – elämään, jossa pelot ja epävarmuus ohjaavat päätöksiäsi ja tekemisiäsi. Pahimmassa tapauksessa näivetyt omassa elämässäsi, hukkaat potentiaalisi ja käytät aikaasi asioihin, joista et oikeasti nauti. Vain sen takia, että pelkäät paljastuvasi tyhmäksi, huonoksi, lahjattomaksi tai mitä ikinä.\nMitäpä jos kertoisin sinulle (kaikella rakkaudella), että nuo kaikki huijariajatuksesi ovat ihan kuraa? Ne eivät ole totuus, vaan mielesi tuotosta. Meillä jokaisella on nimittäin osaamista ja asioita, joissa olemme hyviä – niin myös sinulla!\n“Vaikka uskoisit itseesi, voit olla ihan paska”, joo joo. Tuo on kuultu tuhat kertaa. Mutta entäpä, jos ajattelisit sen näin:\nMuista: Sinun ei tarvitse osata kaikkea täydellisesti, jotta voisit aloittaa uuden asian tekemisen.\n1. Tiedosta, että kyseessä on vain ajatus eikä totuus\nItseensä uskomisen ensiaskel on se, että ymmärrät ajatusten ja totuuden välisen eron. Ihminen käy läpi kymmeniä tuhansia ajatuksia päivässä. Jo siitä tietää, etteivät kaikki ajatukset voi mitenkää perustua totuuksiin. Hyväksy se, että päässä pyörii kaikenlaisia ajatuksia, ja anna niiden tulla ja mennä.\nKun ymmärrät, että ikävät ajatukset eivät automaattisesti ole totta, sinun on helpompi kyseenalaistaa niitä. Jos huomaat, että joku ajatus tuo sinulle vain ikävän olon, on aika päästää siitä irti. Sinulla on täysi valta valita, millaisille ajatuksille haluat antaa tilaa – ja myös sen, millaisille pistät repun selkään ja toivotat hyvää loppuelämää.\nIstu alas, ja ota käteesi kynä ja paperia. Hengitä syvään ja puhalla uloshengityksellä negatiiviset ajatukset ulos. Tämän jälkeen ala pohtia omaa osaamistasi. Mieti ja listaa ylös, missä asioissa olet kokenut onnistumisen tunteita ja mitkä asiat sujuvat sinulta hyvin. Nämä ovat vahvuuksiasi eli asioita, joissa sinä olet hyvä.\nJoskus omia vahvuuksia voi olla hankalaa nähdä, koska kyseiset asiat ovat meille niin helppoja, että kuvittelemme niiden olevan itsestäänselvyyksiä muillekin. Jos sinusta tuntuu, ettet tunnista yksin omia vahvuuksiasi, kysy ystävältä, kollegalta, esimieheltä tai yhteistyökumppanilta tai vaikka perheenjäseneltä asiasta. Kysy, missä asioissa olet hyvä ja millaisissa asioissa he kääntyvät mielellään sinun puoleesi. Ihmiset, jotka viettävät kanssasi aikaa osaavat kyllä vastata kysymyksiisi.\n“Sinulla on täysi valta valita, millaisille ajatuksille haluat antaa tilaa, ja millaisille pistät repun selkään ja toivotat hyvää loppuelämää. ”\n3. Opettele vastaanottamaan positiivista palautetta\nHuijarisyndroomaa potevilla on usein vaikeuksia ottaa vastaan positiivista palautetta. Tällöin saatat ajatella, että onnistuminen oli pelkkä onnenkantamoinen, eikä sillä oikeastaan ollut mitään tekemistä osaamisesi kanssa. Saatat jopa epäillä palautteenantajaa. Ehkä hän valehtelee sinulle, eikä uskalla kertoa totuutta. Tai ehkä hän ei ole perehtynyt työnjälkeesi tarpeeksi huomatakseen puutteita.\nKun siis saat seuraavalla kerralla hyvää palautetta, kiitä palautteesta hyvillä mielin, äläkä yhtään vähättele itseäsi. Ole ylpeä itsestäsi ja siitä, että sinä todella olet onnistunut. Kun saat hyvää palautetta, olet aivan varmasti tehnyt asioita hyvin, sillä yleisesti ottaen ihmiset antavat positiivista palautetta aika vähän.\n4. Älä jaa ajatustesi kanssa yksin\nJos sinusta tuntuu usein, ettet ole kykenevä asioihin ja sinua pelottaa, että muut huomaavat osaamattomuutesi, älä jää asian kanssa yksin. Kannattaa esimerkiksi jutella asiasta ystävien tai mentorin kanssa ja hankkia siten vertaistukea. Kun avaat suusi, pääset varmasti kuulemaan, että muillakin on ihan samanlaisia ajatuksia, etkä ole yksin. Samalla saat perspektiiviä asioihin. Voit myös laittaa mulle meiliä tai viestiä IG:ssä, jos tästä syntyy ajatuksia! 🙂\nVoit myös jatkaa ajatustesi työstämistä lataamalla maksuttoman oppaan, joka auttaa sinua selättämään epäonnistumisen pelon, ja ottamaan ensimmäiset askeleet kohti unelmiesi uraa ja elämää. ♥


Merrell NORTHWICK - Partioaitta\nMerrell NORTHWICK Miehet\nMerrell Northwick Jacket - Vedenpitävä talvitakki miehille hengittävällä X-Dry-kalvolla.\nEristeenä fleece, 80 g/m2 kehon kohdalla ja 60 g/m2 hihoissa. Kaikki saumat teipattu. Tuulilista vetoketjun edessä. Vedenpitävät rintataskut sekä vetoketjulliset etutaskut. Helmassa on säätömahdollisuus. Selän pituus 80 cm.


<Kapee> Jos ostat 30min kuluessa saat mukaan muunnossarjan jonka avulla voit tappaa entistä tehokkaammin. TILAA HETI!\n<pzkd!!!> meleko härski kaliberi kiväärille :D\n<koivis> Tuohan on se eteläafirkan poikien pyssy joka ampuu joko 20x82 vanhaa kunnon Mauser MG151/20 patia tai 14,5x114 ryssän murkulaa. Jokatapauksessa "melko" tehokas, noin niinku "kivääriksi".\n<Hoki> no jo on mylly o_O\n<lonkerooni> Tää oli ku joku ostos-tv mainos, musiikitki samaa sarjaa\n<arcleas> hienot musiikit=)\n<Rwever> 5:35 Vasemmalla kaverilla on pistooli housunkauluksessa o_O\n<Wippe> Vähän kömpelö, mutta tämähän määrittelee piipun kellunnan uudelleen. Kaliiperit uusiksi ja hyvä tuosta tulee.\n<henkkaj> I'm in love <3\n<Parsis> sporttivartti editointi\n<Tunpperi> Iha ok vehje.. Mut kyl se Lahti L-39 iskee paremmin munhu\n<matonen> tommosella johki jänismetälle.. ei jäis ku märkä läntti pupusesta jos sitäkää\n<tukari> aseet heitetään roskiin!\n<mxh> olipa ysäri intro\n<Kessimies> Saattaa tulla veret nenästä kun vähän nojailee tommoseen\n<PenZon> Taia olla paljon yksityisellä immeisellä mahollista tollasta koittaa...\n<Thorium> laukesin kolmesti ton videon aikana. oli sen verran sexy ase\n<kuksikuksi> Ei ole automaattinen :(\n<Mixu> Musiikista tulee mieleen joku ostos-tv.\n<kolpit> Aikas härö, tykki tolla kun pääsis metsästämään kaatuu karju vähän kauempaa...\n<Jätkänshakki> Afrikkalaiset vai?\n<berber> maailman sairain kansa...


07.10.2016 klo 12:05 (muokattu 08.10.2016 klo 6:00 )\nNobelin rauhanpalkinto menee Kolumbian presidentille Juan Manuel Santosille rauhansopimuksesta Farc-sissien kanssa.\nKolumbian presidentti Juan Manuel Santos. AP\n– Tämä kunnianosoitus ei kuulu minulle vaan kaikille konfliktin uhreille. Yhdessä saavutamme tärkeimmän palkinnon: rauhan, Santos tviittasi.\n– Komitea toivoo, että rauhanpalkinto antaa hänelle voimia onnistua vaativassa tehtävässä.\nEnnakkoveikkauksissa rauhanpalkintoa povattiin Santosin lisäksi hänen neuvottelukumppanilleen, Farc-sissiliikkeen johtajalle Timoleon Jimenezille. Hän ei vaikuttanut katkeralta jäätyään ilman huomionosoitusta, vaan onnitteli Santosia ja kiitti rauhanvälittäjiä – muun muassa Norjaa.\n– Ainoa palkinto, jonka haluamme, on rauha ja sosiaalinen oikeudenmukaisuus, Jimenez viestitti.\n– Farc on niin vihattu organisaatio Kolumbiassa, Wigell muistuttaa.\nFarcin kuuluisin panttivanki, yli kuusi vuotta siepattuna ollut ranskalais-kolumbialainen poliitikko Ingrid Betancour, kehui Santosia rauhantyöstä. Hän ymmärsi hyvin, ettei Jimenezia tässä vaiheessa voitu palkita. Mutta ansaitsisiko myös Farc periaatteessa rauhanpalkinnon?\n– Minun on hyvin vaikea sanoa tätä...mutta: kyllä, liikuttunut Betancour sanoi ranskalaiselle iTele-uutiskanavalle.\n– He eivät oikein ymmärtäneet, että täytyisi mennä myös kentälle ja selittää ihmisille hyvät puolet sopimuksen suhteen, Wigell sanoo.\nSantosin saama rauhanpalkinto yllätti suomalaisasiantuntijan


MissAria: Kosmetiikkabloggajien joulukalenteri luukku 3 : Arvonta\nKosmetiikkabloggajien joulukalenteri luukku 3 : Arvonta\nTänään luukku aukeaa oman blogini lisäksi One Of Beauty's Daughters -blogissa.\nEilinen luukku aukesi Ripsarit poskilla -blogissa ja huominen luukku Riikka Amalia -blogissa.\nMutta asiaan. Tämä on kolmas vuosi kun joulukalenteri on käynnissä ja olen ollut mukana joka vuosi. Ja kuten aijempinakin vuosina, myös tänä vuonna päätin pistää pystyyn pienen jouluarvonnan blogini lukijoille. Pienen muutoksen tein siihen kuitenkin, eli arvonta -aikaa on jouluun asti.\nPalkintona on seuraava setti:\nCuccio Colour Intro Kit joka sisältää aluslakan, värilakan ja päällyslakan.\nIsaDora Twist -Up Eye Gloss Highlighter sävyssä 07 Pink Diamonds.\nKivvi Lip Marmalade tuoksussa Orange.\nOpi Avojuice Hand & Body Lotion tuoksussa Apple Pie Spice.\nKubiss Concealer sävyssä 01 Light.\nJos olet blogini lukija ja haluat voittaa palkinnon itsellesi, kommentoi tähän postaukseen mikä oli parasta tässä vuodessa.\nEdit. Jätäthän myös sähköpostiosoitteessi että voiton osuessa kohdallesi saan sinut kiini :)\nVastausaikaa on 23.12 klo 23.59 asti\nToivon teille kaikille oikein mukavaa joulunodotusta. :) Itsehän en tänäkään vuonna joulua vietä, joten olen hyvillä mielin töissä tienaamassa.\nKaikki luukut löytyvät tästä listasta:\nHovatar 3. joulukuuta 2015 klo 6.37\nAnonyymi 3. joulukuuta 2015 klo 7.19\nParasta oli lukion aloitus!\nTässä vuodessa on ollut parasta uusiin ihaniin ihmisiin tutustuminen niin työssä kuin vapaa-ajalla. On kiva vaihtaa ajatuksia eri-ikäisten ihmisten kanssa ja hieman "hörhöilläkin" ��. Olen myös löytänyt tänä vuonna kauneusblogien maailman ja saanut todella monia hyviä vinkkejä ja pikkujuttuja meikkaukseen, ihonhoitoon jne...\nFani 3. joulukuuta 2015 klo 8.12\nParasta tässä vuodessa on ollut oma rakas ja perhe! :) Niistä tulee vaan joka päivä niin hyvälle mielelle. <3\nhaaruhainen 3. joulukuuta 2015 klo 8.38\nPitkän mietinnän jälkeen vastaan, että parasta tässä vuodessa oli kesälomareissu lappiin perheen kanssa.\nsara 3. joulukuuta 2015 klo 8.54\nTämän vuoden kohokohta on vielä tulossa, nimittäin parin viikon päästä saan paperit ulos ammattikorkeakoulusta ! :)\nJonnaH. 3. joulukuuta 2015 klo 9.03\nTämän vuoden paras hetki on ollut eittämättä lomamatka yhdessä miehen kanssa. :)\nHannele/Meikin Loppu 3. joulukuuta 2015 klo 9.17\nParasta tässä vuodessa on ollut kaikki tapahtumat, joihin olen uskaltanut osallistua aktiivisemmin kuin ennen. :) meikinloppu@gmail.com\nmses 3. joulukuuta 2015 klo 9.23\nParasta on ollut muutto ja asioiden järjestyminen. msesmsesmses@gmail.com\nHeli Heinonen 3. joulukuuta 2015 klo 9.54\nLiityin lukijaksi bloggerin puolella.\nVuoden kohokohta oli paljon omaa yksinolon todellakin tarpeeseen tullutta aikaa.\nOonaV 3. joulukuuta 2015 klo 11.09\nParasta tässäkin vuodessa on ollut mun poika. Huikeeta on ollut seurata miten taas on vuosi vierähtänyt ja kaikkea uutta on opittu, puolin ja toisin.\nemmi 3. joulukuuta 2015 klo 12.08\nParas juttu oli oman kanini Pumpernikkeli hankkiminen <3 emminum at gmail.com\nAnonyymi 3. joulukuuta 2015 klo 12.31\nParasta tässä vuodessa on se, että saan parin viikon päästä sairaanhoitajan paperit :) eevi.nevala(a)hotmail.com\nUnknown 3. joulukuuta 2015 klo 12.33\nParasta on ollut oma aika.\nTounii 3. joulukuuta 2015 klo 13.32\nParasta on ollut nähdä vanhoja kavereita, jotka asuvat nykyään kauempana. Tietysti myös uuden urheilu innostuksen löytyminen on ollut mukavaa!:)\nPS 3. joulukuuta 2015 klo 14.25\nKesä, jota näin pimeiden päivien keskellä on ikävä. :)\nLusa 3. joulukuuta 2015 klo 14.51\nParasta tässä vuodessa on ollut enon kissanpenntu <3 Kaksi pientä mustaa riiviötä. Toinen todennäköisesti parhaus on vielä tulossa, nimittäin joulu :D. Joulu on rakkaus <3\nkikke 3. joulukuuta 2015 klo 15.21\nkesäloma ja mökillä olo\nviiviK 3. joulukuuta 2015 klo 15.49\ntäss vuodessa parasta oli opiskelupaikan saanti, uusi paikkakunta, uusi työ, uudet kaverit, uusi asunto ja kummipojan syntymä :)\nSuperHotFemale 3. joulukuuta 2015 klo 16.23\nParasta tässä vuodessa oli ensimmäinen opiskeluvuosi. :)\nUnknown 3. joulukuuta 2015 klo 16.41\nSirkku 3. joulukuuta 2015 klo 17.01\nKyllä se taisi rippileiri olla! myös Kyllä Isä Osaa-teatterinäytös oli aika huippu ja jäi mieleen ajoiksi... :)\nSirkku 3. joulukuuta 2015 klo 17.03\nKyllä se rippileiri taisi olla! Myös Kyllä Isä Osaa-näytös oli mieleenpainuva!\nedellisen viestini saa poistaa, unohdin siitä säpön\nAsutaan kultani kanssa saman katon alla :) karmiva-94@hotmail.com\nTee 3. joulukuuta 2015 klo 17.35\nValmistuminen ja oman alan työpaikan saaminen :) pienijaviallinen(at)hotmail.com\n5vk:n Australian matka! <3\nMira / Blinger shimmer -blogi 3. joulukuuta 2015 klo 21.11\nParasta tässä vuodessa oli ehdottomasti muutto omaan kotiin <3\nHippohiiri 3. joulukuuta 2015 klo 21.14\nMukana arvonnassa! :) Vuoden kohokohta työpaikan saaminen. :)\nRiv 3. joulukuuta 2015 klo 21.23\nParasta tässä vuodessa on ollut se, että minusta tuli viimeksin vegetariaani :)\nUnknown 3. joulukuuta 2015 klo 23.58\nEhdottomasti parasta tässä vuodessa oli ja on kissanpentu! <3 korpirastas.tuulikki@gmail.com\nJonna 4. joulukuuta 2015 klo 0.36\nVuoden kohokohta oli kesä kokonaisuudessaan :) emkohs@gmail.com\nklaara 4. joulukuuta 2015 klo 12.26\nIhana arvonta! Mukavaa joulunalusaikaa!\nH 4. joulukuuta 2015 klo 20.28\nSe, että vauvani sai lopulta oikean diagnoosin ja ollaan matkalla parempaan. :)\nNakkikastike 5. joulukuuta 2015 klo 0.05\nTänä vuonna toistaiseksi parasta on ollut kesällä poikakaverin kanssa tehdyt matkat. Vielähän ei tiedä, mitä ihanaa tässä loppuvuoden aikana ehtii tapahtua :)\nAnonyymi 5. joulukuuta 2015 klo 13.08\n2 vkon loma turkkiin tyttäreni kanssa :) nmpnetti.com@jippii.fi\nMarina / Dioriina 5. joulukuuta 2015 klo 16.31\nParasta tässä vuodessa on ehkä ollut tutustua todella mahtaviin tyyppeihin blogimaailmasta :)\nVive | Pitkät Kynnet 5. joulukuuta 2015 klo 17.02\nNiin karulta kuin se kuullostaakin niin uudet työtehtävät. Mietin välillä voinko oikeasti olla työpaikassa, jota rakastan. pitkatkynnet @ gmail.com\nAnonyymi 6. joulukuuta 2015 klo 9.02\nUnknown 8. joulukuuta 2015 klo 9.03\nParasta on ollut syövän pysyminen aisoissa!!\nanna s. 8. joulukuuta 2015 klo 10.05\nVauvan syntyminen :)\nJenne 8. joulukuuta 2015 klo 14.29\nMuutto uuteen kaupunkiin ! :)\nElise H. 11. joulukuuta 2015 klo 2.37\nParasta tässä vuodessa oli se, että sain viettää sen rakkaitteni kanssa :)\nParasta tässä vuodessa oli se että kerrankin sai pitää pitkän kesäloman. Vaikka säät olikin mitä oli.\nAve 11. joulukuuta 2015 klo 12.10\nParhaita juttuja on tullut monta vuoden varrella, mutta muutamia kohokohtia ovat valmistuminen, upeat ulkomaanmatkat sekä poikaystävän kanssa yhteenmuutto ja ihana yhteinen arki. :)\nLiityin lukijaksi Bloggerin kautta! ave.tikkanen@gmail.com\nhhannajee 11. joulukuuta 2015 klo 21.59\nIhan huippu palkinto, mukana ollaan (seuraan blogiasi bloggerin kautta). Tämän vuoden kokokohta on ollut ehdottomasti muutto yhteen poikaystäväni kanssa, sitä kun on odotettu jo kauan ja nyt se viimein toteutui. Rakastan asuntoamme, ja on ihana päästä laittamaan "omaa" joulua!\nOikein mukavaa joulun odotusta sinulle <:\nMarikki 14. joulukuuta 2015 klo 14.19\nTässä vuodessa on ollut parasta se, että elämä on ollut mukavan tasaista monellakin osa-alueella :)\nUnknown 14. joulukuuta 2015 klo 14.29\nParasta tässä vuodessa on ollu yhteiset hetket puolison kanssa. huuhkajarocks(at)gmail.com\nEnni 18. joulukuuta 2015 klo 11.23\nUuteen ammattiin valmistuminen ja työpaikka :) ennimaria@hotmail.fi\nSuperHotFemale 20. joulukuuta 2015 klo 12.49\nParasta tässä vuodessa on ollut hyvin sujunut opiskelu, ja toki kestoparhautena oma perhe. :)\nJolana 22. joulukuuta 2015 klo 21.25\nParasta tässä vuodessa on ehkä ollut keikkatyöni. Viihdyn niin äärettömän hyvin tämän työn parissa. Toisaalta olisin silti ehkä voinut olla vähän enemmän ystävien kanssa...\nKosmetiikkabloggajien joulukalenteri luukku 3 : Ar...


Tietoja sukunimestä Rönnlund\nRönnlund on Suomessa esiintyvä sukunimi.\nRönnlundien lukumäärä eri vuosina:\nv. 1990 173\nSukunimien yleisyyslistalla Rönnlund on noin sijalla 4 600.\nRönnlundeja tiedetään asuneen ainakin viereisten karttojen mukaisilla paikkakunnilla. Asuinpaikkakartta (violetit merkit) osoittaa 19 Rönnlundin asuinpaikan. Paikkatiedot perustuvat vuosina 1939–1958 aikuisiässä kuolleiden ja lisäksi 1952–1958 eläneiden vanhusten tietoihin, eivätkä ne kata kaikkia tämännimisiä. Näiden Rönnlundien yleisimpiä asuinpaikkoja olivat Närpiö (4 henkeä) sekä Ylimarkku (3).\nSyntymäpaikkakartta (harmahtavat merkit) osoittaa, missä edellä mainitut vainajat olivat aikanaan syntyneet. On huomattava, että sukunimen muuttaminen oli 1900-luvun alkupuolella erittäin yleistä. Niinpä heillä saattoi syntyessään olla jokin muu nimi kuin Rönnlund, tai sukunimi saattoi varsinkin lännessä puuttua kokonaan. Syntymäpaikkakarttaan on otettu miehet ja naimattomat naiset, joiden sukunimi ei ole vaihtunut avioituessa. Heitä on kartalla 9.\nSana Rönnlund esiintyy osana yritysten nimiä ja/tai yritysten omistajilla. Yritysten viralliset kotipaikat on esitetty sinisillä merkeillä oheisilla kartoilla. Jos kartalla on erikokoisia merkkejä, suurempi merkki tarkoittaa suurempaa yhtiömäärää.\nRönnlund on Suomessa paitsi sukunimi myös paikannimi. Maassamme on yhteensä 13 sen nimistä paikkaa. Ne näkyvät oheisella kartalla. Paikkojen tyyppi on kylä, kaupunginosa tai kulmakunta sekä talo.\nPaikannimillä ja henkilönnimillä on monesti jokin yhteys. Onko sukunimellä Rönnlund jotain tekemistä näiden paikkojen kanssa ei näy tästä. Se tulee tarkistaa muualta.\nRuotsissa Rönnlund oli 691 ihmisen sukunimi vuonna 2015. Nimi on siis Ruotsissa yleisempi kuin Suomessa.\nNimi kirjoitetaan joskus Ronnlund tai Roennlund, jos ns. ääkköset eivät ole käytössä tai niitä ei tunneta.\nSamankaltaisia nimiä kuin Rönnlund\nRönnlund aikakauslehdissä ja sanomalehdissä (–1920)\nRönnlund allekirjoituksissa (SKR 1938)\nRönnlund hautakivissä (haku)\nRönnlund Hesarissa (1990–)\nRönnlund kaatuneissa (1939–1945) (ja 1914–1922)\nRönnlund Karjalan siirtolaisissa (1970)\nRönnlund kuolleeksi julistetuissa\nRönnlund sukukirjoissa (SSS kirjasto)\nRönnlund valokuvissa tai arkistoissa, museoissa ja kirjastoissa\nRönnlund ylioppilaissa 1640–1852\nRönnlund Ancestryssä (vain Suomi)\nRönnlund Familysearchissä (vain Suomi)\nRönnlund entisenä ja uutena sukunimenä nimenmuuttajilla\nRönnlund Kelan kortistossa (1939–1958)\nEtsi Rönnlundin sukua kirkonkirjoista (HisKi) ja siirtolaisrekisteristä\nSläktnamnet / Surname Rönnlund, Finland.


Usein kysyttyä - Kaupunkivarasto\nTämä kysymys esitetään usein varsinkin, kun ollaan tyhjentämässä koko huoneiston tavarat varastoon. Nyrkkisääntönä voidaan pitää ns. 10% sääntöä: esim. 50m2 huoneiston tavarat menevät noin 5m2 varastoon ja 80m2 huoneiston tavarat tarvitsee puolestaan 8m2 varastotilaa. Lisäksi oikean varastokoon valinnassa pitää muistaa huomioida taloyhtiön varastotiloissa säilytettävät tavarat sekä se, kuinka tiiviisti tavarat on mahdollista pakata tai onko osaa tavaroista tarvetta käydä hakemassa tai vaihtamassa kesken varastoinnin. Jos näin on, suosittelemme valitsemaan hieman isomman varastokoon.\nMiten vuokraan varaston helpoiten? Voinko jatkaa vuokra-aikaa halutessani?\nVaraston vuokraaminen on helpointa verkkokaupassamme. Tehdessäsi varauksen verkkokaupassa maksat ensimmäisen vuokran varauksen yhteydessä ja saat automaattisesti sähköpostiisi kulkukoodin varaston ulko-oveen sekä asiakastunnukset vuokrauksen jatkamiseksi myöhemmin. Varauksen voit aluksi tehdä haluamasi pituiseksi ajaksi (min. 30 päivää) ja sitten myöhemmin jatkaa varausta vähintään seitsemän päivän jaksoissa. Jatkovaraus ja -maksu tehdään myöskin verkkokaupassa.\nVerkkokaupan käyttäminen helpottaa sekä vuokraajaa että vuokranantajaa. Verkkovaraus tarkoittaa, että meidän ei tarvitse tehdä paperisopimuksia. Koska varaus tehdään verkossa, emme myöskään peri vakuutta.\nMiten varaston ulko-oven lukitus toimii? Tarvitsenko oman lukon varaston oveen?\nVaraston vuokraaja saa automaattisesti sähköpostiinsa PIN-koodin varaston ulko-oven sähkölukkoon. Varastotilan ulko-ovi aukeaa näppäilemällä koodi (ei risuaitaa tms). Myös se puhelinnumero, joka on tallennettu varausta tehdessä asiakastietoihin, toimii avaimena varastolle. Soittamalla varaston oven numeroon, jonka myös saa sähköpostissa, lukko aukeaa. Varastojen ovet on mahdollista avata klo 06:00-23:00 välillä vuoden jokaisena päivänä. Yöaikaan varastoille ei pääse.\nJokainen varaston vuokraaja tarvitsee oman lukon oman varastonsa oveen. Osa varastoista on yhdistetty kahdesta tai useammasta varastotilasta ja jokaiseen oveen tarvitsee oman lukon.\nVoinko vuokrata varaston viikoksi? Onko vuokra-ajalla jokin enimmäisaika? Kuinka paljon etukäteen varaston voi vuokrata?\nPääsääntö on, että minimivuokra-aika on yksi kuukausi. Vuokra-aika ei ole sidottu kalenterikuukausiin, vaan se voi alkaa tai päättyä milloin vain. Enimmäisaikaa vuokrauksella ei ole.\nVaraston vuokraaminen on mahdollista enintään 30 päivää ennen vuokrauksen alkamista. Joissakin tilanteissa (esim. erityisen pitkä vuokra-aika) voimme kuitenkin tehdä poikkeuksia. Tarvittaessa voit ottaa yhteyttä asiakaspalveluumme, jos haluat tehdä varauksen myöhempään ajankohtaan.\nOnko varastoille vakuutusta?\nVuokralainen vastaa itse varastoimansa tavaran vakuuttamisesta. Suosittelemme, että olette yhteydessä oman kotivakuutuksenne tarjoajaan ja kysytty vakuutuksen kattavuudesta kodin ulkopuolisessa varastoinnissa.\nVarastomme vuokrataan pääsääntöisesti verkkokauppamme kautta. Verkkokaupassa varaus maksetaan heti varauksen yhteydessä verkkomaksuna (tarvitset siis pankkitunnukset varausta tehdessäsi).\nKun varaus maksetaan heti, tulee kulkuoikeus varaston oveen voimaan automaattisesti vuokrajakson ensimmäisenä päivänä klo 06:00. Koska vuokra maksetaan etukäteen, emme tarvitse myöskään vakuutta vuokrasopimukselle.\nLaskutusta voidaan poikkeustilanteissa käyttää esim. yritysten tai vastaavien asiakkaiden tapauksissa.\nOnko teillä myös muuttopalveluita, muuttolaatikoita tai peräkärryä?\nKaupunkivarasto toimii itsepalveluvarastona ja se ei itse tarjoa varastoinnin lisäksi varsinaista muuttopalvelua tai vuokraa muuttolaatikoita.\nTeemme yhteistyötä Suomen Muuttofirma Oy:n kanssa, jota suosittelemme käyttämään muuttoapuna. Tietoja Suomen Muuttofirma Oy:stä löydät yrityksen nettisivuilta osoitteesta http://www.muuttofirma.fi/


Koulutusambulanssista hyvät opit tien päällä Varsinais-Suomessa – osaavia ensihoitajia jatkossakin ja uusia urapolkuja￼ - Pelastustieto Koulutusambulanssista hyvät opit tien päällä Varsinais-Suomessa – osaavia ensihoitajia jatkossakin ja uusia urapolkuja￼ - Pelastustieto\nHarjoitus ja koulutus 2.6.2022\nPilottihankkeen koulutusambulanssi ei eroa normaalista hoitotason ambulanssista. Tarkoitus on tarjota yksilöllisiä oppimismalleja, kehittää osaamisen johtamista ja madaltaa kynnystä työelämään. Samalla halutaan varmistaa, että osaavia ensihoitajia riittää jatkossakin.\nVarsinais-Suomen pelastuslaitos ja Turun ammattikorkeakoulu ovat tehneet pitkään hyvää yhteistyötä ensihoitajien koulutuksessa. Yhteisessä pilottihankkeessa koulutusambulanssilla katsotaan tulevaisuuteen ja haetaan uusia toimintamalleja sekä urapolkujakin.\n”Turun ammattikorkeakoulusta oltiin yhteydessä, ja haluamme katsoa tulevaisuuteen. Nyt on hyvä mahdollisuus myös kehittää uusia toimintamalleja. Olemme palkanneet sisäisellä haulla viisi opetus-ensihoitajaa, jotka saavat myös pedagogista lisäkoulutusta. Tavoitteena on sitouttaa opiskelijat paremmin harjoittelupaikkaan, madaltaa kynnystä hypätä työelämään ja tarjota ensihoitajille myös uusia urapolkuja opetusensihoitajana”, kertoo ensihoitopäällikkö Vesa Jyrkkänen Varsinais-Suomen pelastuslaitokselta.\nKoulutusambulanssi on pelastuslaitoksella osa normaalia hälytysvalmiutta. Eri opintovaiheiden ensihoitajaopiskelijat osallistuvat normaaleihin ensihoidon hälytystehtäviin toiminnasta vastaavan opetusensihoitajan kanssa.\nPilotissa tutkitaan myös erilaisia ja uusia opetusmalleja simulaatioympäristön avulla.\nElokuussa alkavan pilotin peruskuviot ovat selvillä, mutta vielä rakennetaan muun muassa harjoitteluiden rakentumista enemmän läpi opintojen perinteisten viiden viikon jaksojen sijaan sekä yksilöllisiä oppimis- ja koulutuspolkuja. Hanke jatkuu vuoden 2023 loppuun.\nEnsihoitajakoulutuksen koulutusvastaava Jani Paulin Turun ammattikorkeakoulusta kertoo, että yhteistyö palvelee molempia.\n”Tällaista koulutusambulanssimallia emme ole löytäneet ulkomailtakaan. Harjoittelupaikkoja on rajallinen määrä, ja toisaalta meidän tulee kehittyä ja löytää uusia ratkaisuja ensihoitajaopiskelijoiden oppimisen tueksi. Osaavien ensihoitajien joustava siirtyminen työelämään on organisaatioiden yhteinen tahtotila.”\nMukana pilotissa on myös Turun yliopisto. Tarkoitus on tuottaa tutkittua tietoa ensihoidon ja terveyspedagogiikan aloilta\nLue koko juttu Pelastustiedosta 3/2022.\nLue lisää pilottihankkeesta


Julkisivutyöt | Taloyhtiöille - Paintmasters Oy\nTaloyhtiöille / Julkisivu\nJulkisivutyöt Näyttävät ja kestävät julkisivutyöt Helsingin, Espoon ja Vantaan seudulla\nMaalausliike Paintmasters Oy tarjoaa muiden remonttipalvelujen lisäksi myös julkisivutyöt.\nOlemme julkisivuremonttien asiantuntija pääkaupunkiseudulla.\nHoidamme maalaustyöt ja pinnoitamme julkisivut vankalla kokemuksella. Pidämme aina kiinni aikatauluista ja takaamme työn korkean laadun.\nSelvitämme aina asiantuntijoiden ja suunnittelijoiden kanssa parhaan mahdollisen lopputuloksen. Alussa selvitämme rakennuksessa käytetyn vanhan maalin ja vasta tämän jälkeen alamme valitsemaan uusia maaleja ja käytettäviä työtapoja.\nYrityksellämme on tarvittavat rakennusalan vakuutukset ja sertifikaatit. Julkisivujen tulee olla säävaihteluja ja aikaa kestävät sekä näyttävät. Me hoidamme sen sinulle!


Keskiaikaista runoutta ja modernia taidemusiikkia – savoyblogi.fi\nYleinen 20.1.2020 savoylaiset\nKeskiaikaista runoutta ja modernia taidemusiikkia\nSavoy-teatteri tarjoaa tänä viikonloppuna kurkistuksen maailman vanhimpiin maihin kuuluvan Armenian kulttuuriin.Maan tunnettu historia ulottuu kauas ennen ajanlaskumme alkua. Alueen asuttamisen on arvioitu alkaneen jo 6000 eaa.\nKeskiajan mystiikka kohtaa uuden taidemusiikin\nLauantaina Armenia Festissä esiintyy säveltäjä-pianisti John Hodianin johtama The Naghash Ensemble. Konsertissa kuullaan Hodianin teos Songs of Exile joka herättää eloon 1400-luvulla eläneen armenialaisen papin Mkrtich Naghashin runot. Runoelma on syvällinen pohdinta ihmisen jumalasuhteesta vuosiksi maanpakoon pakotetun munkin näkökulmasta. ”Naghash oli ensisijaisesti pappi, ja hänen runonsa ovat hänen saarnojensa jatkeita. Teksti ovat syvällistä mutta yksinkertaista, puhekielistä ja runollista”, kuvailee Hodian.\nHodianin meditatiivisen sävellyksen lähtökohtana ovat armenialaiset kansanlaulut, joihin hän yhdistää vaikutteita klassisesta musiikista, jazzista, minimalismista sekä etnisen musiikin maailmasta.\nAmerikkalainen, armenialaista sukujuurta oleva Hodian sai klassisen musiikkikoulutuksen. Hän on monipuolisen uransa aikana työskennellyt pianistina, orkesterinjohtajana, säveltäjänä, musiikkipedagogina ja jazzmuusikkona. Hodian kertoo saaneensa vaikutteita muiden muassa Bachilta, Steve Reichilta ja Joni Mitchelliltä.\nHodian perusti The Naghash Ensemblen vuonna 2010. Yhtyeeseen kuuluu kolme klassisen koulutuksen saanutta naislaulajaa, sopraanot Hasmik Baghdasaryan ja Tatevik Movsesyan sekä altto Arpine Ter-Petrosyan, Armenian parhaimmistoon kuuluvat perinnesoitinten dudukin, udin ja dholin taitajat Emmanuel Hovhannisyan, Aram Nikoghosyan, Tigran Hovhannisyan sekä John Hodian, joka johtaa teoksensa pianon äärestä.\nJohn Hodian: SONGS OF EXILE / MAANPAON LAULUJA – TUNNUSTUKSIA\nRunot: Mkrtich Naghash\nTämä maailma on talo täynnä aarteita, loistoa ja rikkauksia,\nmutta mielettömät sokaisee epäpyhä ahneus\nja kaikki heidän itselleen hamuamansa katoaa meren tyrskyihin.\nKaikista heidän pahoista teoistaan alusta loppuun saakka\nahneus on syy siihen, että he käänsivät selkänsä hyvyydelle.\nJos vaellat syntisenä tässä maailmassa\nJos vaellat syntisenä tässä maailmassa,\ntulet, ihmisraukka, katumaan sitä kuolemasi päivänä\nja heräät niin kuin pahasta unesta yöllä,\nmutta silloin on liian myöhäistä.\nValitus lapsen kuolemasta\nKoko maanpiirin luoja on suuttunut meihin,\nhänen ihana jumalainen luontonsa on meille katkera,\nniin monet juuri aikuisuuden saavuttaneet pojat syöstiin maahan\nja niin monet lapsensa menettäneet äidit jäivät suremaan.\nSielu, älä sano ”muukalainen”, tai sydämeni vuotaa verta.\nMuukalaisella on niin raskasta vieraassa maassa.\nKuin lintu, joka eksyy parvestaan, vailla lepopaikkaa\nse vaeltaa, kunnes saavuttaa matkansa pään.\nMuukalainen, älä anna sen nujertaa, raskas aika on pian ohi.\nJokainen on päässyt lopulta kotiin, älä sure, niin pääset sinäkin.\nVoi heitä jotka kantavat kaunaa\nSieluni, tuhat suuta valittakoon puolestasi, jos kannat kaunaa.\nSaatana on tuskasi syy, ole sinä rakkauden lähde.\nMuista Herraasi ristillä, muista miten hän antoi anteeksi surmaajilleen\näläkä vaali vihaa veljiäsi vastaan.\nMitä saavutat kaikilla teoillasi, jos sinun täytyy elää vieraassa maassa?\nLopulta sinulle jää vain käärinliinasi.\nOi veljet, älkää olko mielettömiä!\nAika kuluu, katoaa, yhtään päivää ei jää meille.\nTämän maailman kunnia on katoavaista\nTämän maailman kunnia on katoavaista.\nKirkot ja temppelit sortuvat raunioiksi.\nMuista tämä ja ole tietoinen kaikesta mitä teet,\nsillä kerran jätät tämän elämän ja maa on sinut perivä.\nLuulin… että elämä oli antanut minulle kaiken,\nsain syödä ja juoda rakkaitteni seurassa\nmutta yhtäkkiä kuolema tarttui minuun takaa päin\nja kaikki suunnitelmani jäivät toteutumatta.\nValmista minut juhlamenoin pitkälle matkalleni\nLue rukouksia, käänny puolestani Herran huomaan.\nPyydän, älä uohda minua,\nrukoilkoon Neitsyt Maria edestäni!\nThe Naghash Ensebmble, Savoyteatteri, lauantaina 25.1. klo 18.00\nEsityksen kesto n. 1,5 t, ei väliaikaa.\nLiput tästä linkistä: https://bit.ly/38p8s3r\nArmenia, Armenia Fest, Savoy-teatteri, The Naghash Ensemble\nRunollisen elokuvan juhlaa


Jyvässeudun 4H-yhdistys ry\nKerhot Leirit Kansainvälisyys Kerhonohjaajat Ilmoittautuminen\nHygieniapassi Lemmikinhoito Kerhonohjaaja Yrityskurssi Ajokortti työelämään Kotityö Pihatyö\nMikä on 4H-yritys? Minustako 4H-yrittäjä? Tutustu 4H-yrittäjiin ▾ Kotityöt Media Muut Yrityskurssit 4H-yrittäjäportaali\nReWi Visions Luotsaamo 2.0 Start Up! Päättyneet hankkeet\nTilaa kotiapua Tilaa pihatöitä Tilaa lemmikinhoitaja Tilaa lastenhoitaja Osta lahjakortti Palvelut yrityksille Vuokraa meiltä\nOta yhteyttä Hallitus Vuosikertomukset Historiikki Jäsenyys 4H-Blogi\nTulevaisuuden uusi tekijä-hanke\nTulevaisuuden Uudet Tekijät –hanke ohjaa 17-28-vuotiaita työttömiä tai työttömyysuhan alaisia maahanmuuttajanuoria löytämään oman työ- ja koulutuspolkunsa Suomessa.\nTUT-hanke on päättynyt 31.12.2013\nOn yli 14-vuotiaiden nuortentyönvälitystiimi, jonka kautta nuoret saavat työkokemusta ja palkkaa. Toiminnassa käydään läpi työelämässä tarpeellisia taitoja erilaisten koulutusten kautta. Kokoontuu säännöllisesti yhdessä sovitun aikataulun mukaan. On nuorten omaehtoista toimintaa, jossa on mukana aikuinen valmentaja.\nTiimiyrityshankkeen tavoitteena oli auttaa maaseudun nuoria löytämään mahdollisuuksia yrityspalveluiden tuottajina omalla kotiseudulla. Hankkeen ensisijaisena kohderyhmänä olivat Jyväskylän ja Laukaan haja-asutusalueilla asuvat 12-18 vuotiaat nuoret. Hankkeen toisena toteuttajana oli Laukaan 4H-yhdistys.\nHankkeessa tuettiin nuorten yrittäjyyttä ja kehitettiin työelämävalmiuksia. Nuorten toiminnan alustana toimivat 4H-tiimiyritykset. Hanke tuki yritystiimien tavoitteellista tiimitoimintaa ja ryhmäprosessia. 4H-järjestön strategian mukaisesti hanke aktivoi nuoria omiin tekoihin lähellä. Lisäksi hankkeen tavoitteena oli lisätä maaseutualueen asukkaiden ja yhteisöjen ymmärrystä nuorten yrittäjyydestä ja kannustaa maaseutuyhteisöjä käyttämään nuorten tuottamia palveluita paikallisesti.\nHanke päättyi tammikuussa 2018\nKYTY-hanke (Kurssit, yhteisyritys, työllisyys)\nHankkeen päätavoitteena oli luoda Jyvässeudun työttömille työnhakijoille ja työttömyysuhanalaisille nuorille (17-29v.) edellytyksiä matalan kynnyksen yrittäjyyteen ja valmiuksia työllistää itse itsensä osaamisalasta riippumatta. Tavoitteena oli vahvistaa nuorten ymmärrystä yhteisöllisestä yrittäjyydestä ja kannustaa yrittäjyyteen. Hankkeessa pyrittiin kehittämään ja vahvistamaan 4H-toiminnan kautta tarjottavia polkuja työllisyyteen. Tavoitteena oli lisäksi rakentaa työllisyyteen liittyvää yhteistyötä muiden toimijoiden kanssa.\nKYTY-hanke päättyi tammikuussa 2017. Hankkeen tavoitteista ja tuloksista voit lukea enemmän täältä\nJotain tartteis tehä?\nKyläbuusti-hanke antaa vauhtia tylsyydelle!\nHankkeessa 12–28-vuotiaita nuoria valmennetaan esimerkiksi omien rokki- tai elokuvafestarien, taidetapahtumien, myyjäisten tai kirpputorin järjestämiseen kylällä. Kylälle voi myös luoda uusia palveluita kuten nuorten tuottamaa kotipalvelua tai omaa yritystoimintaa.\nHaluaisitko sinä olla mukana järjestämässä omalle kylälle äksöniä? Lähde mukaan ja huomaa, että oma kylä on ihan yes mesta asua.\nKyläbuusti-hanke päättyi syyskuussa 2014.\nMatarankatu 6 A 1 (2. kerros) 40100 Jyväskylä\n© 2019 Jyvässeudun 4H-yhdistys ry\nTyöpalvelu/asiakaspalvelu ma, ke & to 9–14. Puh. 040 585 6605 tyopalvelu(ät)jyvasseudun4h.fi


Olavi Kaartinen, riippumattomat eläkeläiset: "Vähimmäiseläkkeen pitäisi olla 4500 mk" - Kotimaa - Helsingin Sanomat\nOlavi Kaartinen, riippumattomat eläkeläiset: "Vähimmäiseläkkeen pitäisi olla 4500 mk"\nM iksi eläkeläisillä pitää olla oma puolue? Eläkeläisten edun ajamista varten. Eläkeläiset on syrjäytetty yhteiskunnallisista toiminnoista. 2. Miksi eläkeläisillä pitää olla kaksi omaa puoluetta? Ei se ole välttämätöntä, mutta eläkeläisiä on niin paljon, että kolmekin mahtuu.


3M 94 teipinpohjuste 0,235L - Kalvokeskus.fi - Laatukalvojen verkkokauppa\nLaita viestiä: info@kalvokeskus.fi\nIlmainen toimitus yli 120 EUR tilauksiin!\nToimitusaika (varastotuotteet): 1-5 arkipäivää\n🔥 Tarvitsetko apua teipin ja asennustarvikkeiden valinnassa, tai vinkkejä asennukseen? Laita meille viestiä Whatsapissa: 0456959409 🔥\nEtusivu / Kauppa / Asennustarvikkeet / Teippaus / 3M 94 teipinpohjuste 0,235L\nNäytä ostoskori “3M 94 teipinpohjuste — Kertakäyttökynä” on lisätty ostoskoriin.\nKassalle Katso ostoskoria\n3M 94 teipinpohjuste — Kertakäyttökynä 4,00€\n3M 3950 reunalakka 0,237L 25,00€\n3M 94 teipinpohjuste 0,235L\nTällä tökötillä teippi pysyy varmasti kiinni! Teipinpohjustetta käytetään hankalien kohtien kiinnittymisen varmistamiseen — koko teippiä sillä ei kannata käsitellä, koska se vaikeuttaa huomattavasti teipin irrottamista.\n3M 94 teipinpohjuste 0,235L määrä\nOsastot: Asennustarvikkeet, Teippaus\nVarastotuotteiden toimitusaika: 1-5 arkipv.\nMaksa helposti verkkopankissa tai Paypalissa\nEi turhaa säätöä — lunastamme valmistajien myöntämät takuut\nJäikö kysymyksiä? Laita viestiä WhatsApissa\nKalvokeskus.fi WhatsApp: 0456959409\nLevitä teipinpohjustetta pensselin avulla teipattavaan pintaan sekä teipin liimapinnalle, anna kuivua 5 minuuttia, jonka jälkeen kiinnitä teippi, ja anna kuivua rauhassa.\n94 teipinpohjuste voidaan poistaa alkoholipohjaisten puhdistusaineiden avulla.\nKokeile myös meidän 3M 94 kertakäyttökynää.\nKirjoita ensimmäinen arvio tuotteelle “3M 94 teipinpohjuste 0,235L” Peruuta vastaus\nAsennustarvikkeet, Teippaus, Tummennus\n3M PA1 valkoinen lasta\nOlfa SVR-2 katkoteräveitsi\nOlfa SPC-1 katkoteräveitsi\n3M Knifeless DesignLine 3,5mm x 50m leikkuuteippi\nKaikkiin yli 120 euron tilauksiin.\nTuotteet perille 1-5 arkipäivässä.\nValmistajien takuut lunastetaan.\nTilaamalla uutiskirjeemme saat 5% alennuksen ensimmäisestä tilauksestasi.\nEvästeet Jotta tämä sivusto palvelisi sinua mahdollisimman hyvin, se tallentaa aika ajoin laitteellesi pieniä datatiedostoja, joita kutsutaan evästeiksi. Tämä on yleinen käytäntö useimmissa isoissa verkkosivustoissa.